cyanic-selkie/wikianc huggingface dataset:
ಶಕ್ತಿ ವಿಶಿಷ್ಟಾದ್ವೈತ
ಶೈವ ವಿಶೇಷಾದ್ವೈತ
ಪ್ರಾಚೀನವಾದ ದ್ವೈತಶೈವ ,ಲಕುಲಈಶ ಪಾಶುಪತ, ಶ್ರೀಕಂಠ ಶಿವಾಚಾರ್ಯರ ಶೈವ ವಿಶಿಷ್ಟಾದ್ವೈತ ಹಾಗೂ ಈಚಿನ-ನಂತರದ ಶ್ರೀ ರಾಮಾನುಜಾಚಾರ್ಯವೈಷ್ಣವ ವಿಶಿಷ್ಟಾದ್ವೈತಗಳ ಪ್ರಭಾವವು ಶ್ರೀಕರ ಭಾಷ್ಯದಲ್ಲಿ ಕಂಡುಬರುತ್ತದೆ.
ಅಲ್ಲದೆ ಅವರು  ತಮ್ಮ  ವ್ಯಾಸ ಮುನಿರಚಿತ ಬ್ರಹ್ಮ ಸೂತ್ರದ ಭಾಷ್ಯದಲ್ಲಿ  ಶ್ರೀಕಂಠ ಶಿವಾಚಾರ್ಯರನ್ನು ಗೌರವದಿಂದ ಕಂಡರೂ ಅವರ ವಿಶಿಷ್ಟಾದ್ವೈತ  ವಾದವನ್ನು ತಮ್ಮ  ಶ್ರೀಕರ ಭಾಷ್ಯದಲ್ಲಿ ಖಂಡಿಸಿದ್ದಾರೆ.
ಬ್ರಹ್ಮವು ಶಕ್ತಿ ವಿಶಿಷ್ಟ
ಅದ್ವೈತಿಗಳು ಬ್ರಹ್ಮವು ಕೇವಲ ಶುದ್ಧ ಎನ್ನುತ್ತಾರೆ. ಶೃತಿಯಲ್ಲಿರುವ ಸಚ್ಚಿದಾನಚಿದಂ ಬ್ರಹ್ಮ ಎಂಬ ಪದಕ್ಕೆ ಸತ್ ಚಿತ್ ಆನಂದಸ್ವರೂಪವೇ ಬ್ರಹ್ಮ ಎನ್ನುತ್ತಾರೆ. ಈ ಗುಣಗಳು ಜಡ ; ಆದ್ದರಿಂದ ಅದು ಬ್ರಹ್ಮವಾಗಲಾರದು ; ಆದ್ದರಿಂದ ಆವಾಕ್ಯವನ್ನು ಸಚ್ಚಿದಾನಂದ ವಿಶಿಷ್ಟ ಎಂದು ಅರ್ಥ ಮಾಡಬೇಕು. ಆಯಾ ಗಣವುಳ್ಳದ್ದು ಎಂದು ಅಚ್ ಪ್ರತ್ಯಯ ಸೇರಿಸಿ ಸಚ್ಚಿದಾನಂದ ವಿಶಿಷ್ಟ ಎಂದು ಅರ್ಥ ಮಾಡಬೇಕು. ಎಂದರೆ ಸತ್ತು ಚಿತ್ತು ಆನಂದ ವುಳ್ಳಚೇತನ ಎಂದಾಗುತ್ತದೆ. ಅಂದರೆ ಬ್ರಹ್ಮಕ್ಕೆ ಈಎಲ್ಲಾ ಅನುಭವವಿದೆ ಎಂದಾಗುತ್ತದೆ ; ಈದರ್ಶನದಲ್ಲಿ ಈ ಅನಭವವನ್ನೇ ವಿಮರ್ಶಾ ಶಕ್ತಿ ಎಂದಿದೆ. ಶಿವಾದ್ವೈತದಲ್ಲಿನ ಮಾಯೆ ಶವಗತ ವಿಮರ್ಶಾ ಶಕ್ತಿಯೇ ಆಗಿದೆ.
ಜೀವ ಸ್ವರೂಪ
ಜೇವನು ಶಿವನ ಅಂಶ. ಜೀವು ಅನಂತ ಎಂದು ಶ್ರುತಿ (ವೇದ) ಪ್ರತಿಪಾದಿಸಿದೆ. ಉಜ್ವಲವಾಗಿ ಉರಿಯುವ ಬೆಂಕಿಯಿಂದ ಕಿಡಿಗಳು ಉದುರುವಂತೆ ವಿವಿಧ ವಾಸನಾ ವಿಶೀಷವುಳ್ಳ ಜೀವಿಗಳು ಅಭಿವ್ಯಕ್ತಗೊಳ್ಳುತ್ತಾರೆ .ಮಮೈವಾಂಶೋ ಜೀವಲೋಕೇ ಜೀಓವಭೂತಸ್ಸನಾತನಃ (ಭ.ಗೀ.)
ಜಗತ್ ಸೃಷ್ಟಿ -ಪರಿಣಾಮವಾದ
ಜಗತ್ತು ಶಕ್ತಿವಿಶಿಷ್ಟದ ಪರಿಣಾಮ ಸುವರ್ಣವು ಆಭರಣವಾಗಿ ಪರಿಣಾಮ ಹೊಂದುವಂತೆ ಬ್ರಹ್ಮವೇ ಜಗತ್ತಾಗಿ ಪರಿಣಮಿಸಿತು. ಆತ್ಮ ಶಕ್ತಿಯ ವಿಕಾಸದಿಂದ ಶವನೇ ಜಗನ್ಮಯನಾದ. ಶಿವನಲ್ಲಿ ವಿಶ್ವವು ಬೀಜರೂಪವಗಿ ಅಡಗಿತ್ತು, ಪರಶಿವನ ಶಕ್ತಿವಿಸ್ತಾರವೇ ವಿಶ್ವ. ಲೋಕದಲ್ಲಿ ಶಕ್ತಿ ಮತ್ತು ಶಕ್ತಿಮಾನ್ ಎಂದು ಎರಡು ಶಕ್ತಿಗಳಿವೆ. ಶಕ್ತಿಯ ವಿಕಾಸವೇ ಜಗತ್ತು (ಬಹು ಸ್ಯಾಂ ಪ್ರಜಾಯೇಯ ಛಾಂ. ೬.೨.೩.). ಒಟ್ಟಿನಲ್ಲಿ ಶಕ್ತಿವಿಶಿಷ್ಟ ಶಿವನು ಜಗತ್ತಿಗೆ ಕಾರಣವೆಂದರೆ ಅವನು ತನ್ನ ಶಕ್ತ್ಯಂಶದಿಂದ ಉಪಾದಾನ ಕಾರಣನೂ, ಚೈತನ್ಯಾಂಶದಿಂದ ನಿಮಿತ್ತಕಾರಣನೂ ಆಗುವನು. ಆದ್ದರಿಂದ ಶಿವನು ಜಗತ್ತಿಗೆ ಅಭಿನ್ನನಿಮಿತ್ತೋಪದಾನ ಕಾರಣವೆನಿಸಿದ್ದಾನೆ.
ಶಕ್ತಿ ಭಕ್ತಿಗಳ ಸ್ವರೂಪ
ಶಿವನು ತನ್ನಲೀಲೆಗಳಿಗಾಗಿ ಜಗತ್ತನ್ನು ಸೃಷ್ಟಿಸಿದ. ಶ್ರುತಿಯಲ್ಲಿ -ಸ ಏಕಾಕೀ ನ ರಮತೇ ಸ ದ್ವಿತೀಯಮೈಶ್ಚತ್ ಎಂಬಲ್ಲಿ ಇದನ್ನುಸಮರ್ಥಿಲಾಗಿದೆ.. ಆಗಮಗಳಲ್ಲಿ ಜಗತ್ತಿಗೆ ಕಾರಣವಾದ ಪರಬ್ರಹ್ಮವು ಸ್ಥಲ ಎಮದು ಕರೆಯಲ್ಪಟ್ಟಿದೆ. ಈ ಚರಚರಾತ್ಮಕವಾದ ಜಗತ್ತು ಯಾವುದರಿಂದ ಹೊರಹೊಮ್ಮಿ ಮತ್ತೆ ಎಲ್ಲಿ ಅಡಗುವುದೋ,  ಅದೇ ಸ್ಥಲತತ್ವ ಎಂದು ಆಗಮದಲ್ಲಿ ಹೇಳಿದೆ. ಬ್ರಹ್ಮದಲ್ಲಿ ಕ್ಷೋಭೆ ಯಾದಾಗ ಪ್ರಜ್ಞಾ ಶಕ್ತಿ ಹುಟ್ಟಿತು. ಆಗ ಸ್ಥಲ vತ್ವವು ಎರಡು ಭಾಗವಾಯಿತು. ಒಂದು ಲಿಂಗಸ್ಥಲ -ಮತ್ತೊಂದು ಅಂಗಸ್ಥಲ ಚರಾಚರ ವಿಶ್ವವೆಲ್ಲವೂ ಪ್ರಳಚಿiದಲ್ಲಿ ಎಲ್ಲಿಅಡಗಿ ಸೃಷ್ಟಿಯಲ್ಲಿ ಯಾವುದರಿಂದ ಹೊರಹೊಮ್ಮುವುದೋ ಅದು ಲಿಂಗಸ್ಥಲ. ಅಂ ಎಂದರೆ ಪರಬ್ರಹ್ಮ, ಅದರಕಡೆ ಅಭಿಮುಖವಾದ ಜೀವತತ್ವವೇ ಅಂಗಸ್ಥಲ. ಹೀಗೆ ಲಿಂಗ ಸ್ಥಲವನ್ನು ಆಶ್ರಯಿಸಿದ ಶಕ್ತಿ ಕಲೆ ಎಂದು ಹೆಸರು ತಳೆಯಿತು. ಅದೇ ಅಂಗ ಸ್ಥಲವನ್ನು ಆಶ್ರಯಿಸಿದ ಶಕ್ತಿ ಭಕ್ತಿ ಎನಿಸಿತು. ಜಗನ್ನಿರ್ಮಾಣದಲ್ಲಿ (ಪ್ರವೃತ್ತಿ) ಶಿವನಿಗೆ ನೆರವಾದ ಮಾಹೇಶ್ವರೀ ಶಕ್ತಿಯೇ ನಿವೃತ್ತಿ ಮಾರ್ಗದಲ್ಲಿ ಜೀವಿಯನ್ನು ಮೇಲೆತ್ತಲು ಭಕ್ತಿ ಎನಿಸಿತು. ಶಕ್ತಿಯೇ ಭಕ್ತಿ ; ಭಕ್ತಿಯೇ ಶಕ್ತಿ ಅವರಡಲ್ಲಿ ಹೆಚ್ಚು ವ್ಯತ್ಯಾಸವಿಲ್ಲ. ಆದೃಊ ವ್ಯತ್ಯಾಸವೂ ಉಂಟು. ಶಕ್ತಿಯಿಂದ ಪ್ರಪಂಚ ಸೃಷ್ಟಿ - ಭಕ್ತಿಯಿಂದ ಪ್ರಪಂಚ ಲಯ.
ನಿವೃತ್ತಿಮಾರ್ಗ
ಜಗತ್ ಪ್ರವೃತ್ತಿಯಲ್ಲಿ ನೆರವಾದ ಶಕ್ತಿಯೇ ನಿವೃತ್ತಿಯಲ್ಲಿ ಭಕ್ತನನ್ನು ಉದ್ಧರಿಸಲು ಭಕ್ತಿಯಾಗಿ ಜೀವನನ್ನು (ಅಂಗ) ಆಶ್ರಯಿದುತ್ತದೆ. ಹೀಗೆ ಭಕ್ತಿಯನ್ನು ಹೊಂದಿದ ಜೀನನು ಪಿಂಡನೆನಿಸುತ್ತಾನೆ. ಭಕ್ತಿಯನ್ನು ಹೊಂದಿದ ಅವನ ಮೇಲೆ ಶಿವ ಕೃಪೆ ಆಗುತ್ತದೆ ಈ ಶಿವಕೃಪೆ ಅವ ನಮೇಲೆ ಬೀಳುವುದಕ್ಕೆ ಶಕ್ತಿ ಪಾತವೆಂದು ಹೆಸರು. ಆಗ ಅವನಲ್ಲಿ ಅನಾಸಕ್ತಿ ಲಕ್ಷಣಗಳು ಕಾಣಿಸುತ್ತವೆ. ಅದನ್ನು ಗುರುತಿಸಿ ಗುರುವು ಅವನಿಗೆ ಶಿವದೀಕ್ಷೆ ನೀಡುತ್ತಾನೆ. ಆಣವಾದಿ ಮಲಗಳು ಶಿವದೀಕ್ಷೆ ಪಡೆದ ಮೇಲೆ ನಾಶವಾಗುವುವು.
ಮಲಗಳ ಸ್ವರೂಪ
ಜೀವನು ಬೆಂಕಿಯ ಕಿಡಿಯಂತೆ ಶಿವನಿಂದ ಬೇರ್ಪಟ್ಟಾಗ, ತಾನು ಅಪೂರ್ಣ ಎಂಬ ಭಾವ ಉಂಟಾಯಿತು. ಇದೇ ಆಣವಮಲ. ಸರ್ವಜ್ಞನಾದವನು ತಾನು ಕಿಂಚಿಜ್ಞ ನೆಂದು ತಿಳಿಯುವುದು ಮಾಯಾ ಮಲ. ಸರ್ವಶಕ್ತಿತ್ವ ಹೋಗಿ ತಾನು ಕಿಂಚತ್ಕತೃ ಎಂದು ತಿಳಿಯುವುದು ಕಾರ್ಮಮಲ. ಶಿವದೀಕ್ಷೆಯಿಂದ ಈ ಮೂರೂ ಮಲಗಳು ನಾಶಹೊಂದುತ್ತವೆ.
ಮುಕ್ತಿ ಉಪಾಯ
ಶಿವ ದೀಕ್ಷೆಯಿಂದ ಪಾಶ ಮುಕ್ತನಾದ ಜೀವನನ್ನು ಭಕ್ತಿ ಸೇರಿಕೊಳ್ಳುತ್ತದೆ. ಈ ಭಕ್ತಿಯು ಶ್ರದ್ಧಾ, ನಿಷ್ಠಾ, ಅವಧಾನ , ಅನುಭವ, ಆನಂದ , ಮತ್ತು ಸಮರಸ ಎಂಬಆರು ಹಂತಗಳಲ್ಲಿ ಭಕ್ತನನ್ನು ಮೇಲು ಮೇಲಿನ ಹಂತಕ್ಕೆ ಕೊಂಡೊಯ್ದು ಆವನಲ್ಲಿ ಸಮರಸಗೊಲಿಸುತ್ತದೆ. ಹೀಗೆ ಮೇಲೆ ಕೊಂಡೊಯುವ ಹಂತ-ಕ್ರಮಕ್ಕೆ ಷಟ್ಸ್ಥಲಸೋಪಾನವೆಂದು ಹೆಸರು.
ಇಷ್ಟ ಲಿಂಗ
ಇಷ್ಟ ಲಿಂಗ -ಲಿಂಗ ಧಾರಣೆ ದೀಕ್ಷೆ -ಪಂಚಾಚಾರ ೩
ಪಂಚಾಚಾರ
thumb|right|ಇಷ್ಟ ಲಿಂಗವನ್ನು ಎಡ ಅಂಗೈಯಲ್ಲಿಟ್ಟು ಪೂಜಿಸುವುದು
ನೋಡಿ
ಚಾರ್ವಾಕ ದರ್ಶನ ; ಜೈನ ಧರ್ಮ- ಜೈನ ದರ್ಶನ ; ಬೌದ್ಧ ಧರ್ಮ ; ಸಾಂಖ್ಯ-ಸಾಂಖ್ಯ ದರ್ಶನ ; (ಯೋಗ)->ರಾಜಯೋಗ ; ನ್ಯಾಯ ದರ್ಶನ ; ವೈಶೇಷಿಕ ದರ್ಶನ;; ಮೀಮಾಂಸ ದರ್ಶನ - ; ವೇದಾಂತ ದರ್ಶನ / ಉತ್ತರ ಮೀಮಾಂಸಾ ; ಅದ್ವೈತ ; ಆದಿ ಶಂಕರರು ಮತ್ತು ಅದ್ವೈತ ; ವಿಶಿಷ್ಟಾದ್ವೈತ ದರ್ಶನ ; ದ್ವೈತ ದರ್ಶನ - ಮಾಧ್ವ ಸಿದ್ಧಾಂತ ; ಪಂಚ ಕೋಶ ; ಶ್ರೀಮನ್ಮಹಾಭಾರತಮ್ ಮತ್ತು ದ್ವೈತ ದರ್ಶನ ; ವೀರಶೈವ ಬಸವಣ್ಣ
ಆಧಾರ
ವರ್ಗ:ಹಿಂದೂ ಧರ್ಮ ವರ್ಗ:ತತ್ವಶಾಸ್ತ್ರ ವರ್ಗ:ಲಿಂಗಾಯತ
ಯುವ ವ್ಯವಹಾರ ಮತ್ತು ಕ್ರೀಡಾ ಸಚಿವಾಲಯ
ಯುವ ವ್ಯವಹಾರ ಮತ್ತು ಕ್ರೀಡಾ ಸಚಿವಾಲಯವು ಭಾರತ ಸರ್ಕಾರದ ಸಚಿವಾಲಯವಾಗಿದೆ. ಈ ಸಚಿವಾಲಯವನ್ನು 1962 ರಲ್ಲಿ ನವದೆಹಲಿಯಲ್ಲಿ ನಡೆದ 9 ನೇ ಏಷ್ಯನ್ ಕ್ರೀಡಾಕೂಟದ ಸಮಯದಲ್ಲಿ ಸ್ಥಾಪಿಸಲಾಯಿತು. 1985 ರ ಅಂತರರಾಷ್ಟ್ರೀಯ ಯುವ ವರ್ಷಾಚರಣೆಯ ಸಂದರ್ಭದಲ್ಲಿ ಇದನ್ನು ಯುವ ವ್ಯವಹಾರ ಮತ್ತು ಕ್ರೀಡಾ ಇಲಾಖೆ ಎಂದು ಮರುನಾಮಕರಣ ಮಾಡಲಾಯಿತು.ನಂತರ ಇದನ್ನು 24 ಮೇ 2000 ರಂದು ಸಚಿವಾಲಯವನ್ನಾಗಿ ಮಾಡಲಾಯಿತು. ಈ ಸಚಿವಾಲಯವನ್ನು 30 ಏಪ್ರಿಲ್ 2007 ರಂದು ಯುವ ವ್ಯವಹಾರಗಳ ಇಲಾಖೆ ಮತ್ತು ಕ್ರೀಡಾ ಇಲಾಖೆ ಎಂದು ಎರಡು ವಿಭಾಗಗಳಾಗಿ ವಿಂಗಡಿಸಲಾಗಿದೆ.
ಪ್ರಸ್ತುತ ರಾಜ್ಯ ಮಂತ್ರಿ - ಕಿರೆಣ್ ರಿಜಿಜು (ಸ್ವತಂತ್ರ ಉಸ್ತುವಾರಿ)
ಪ್ರತಿಮಾದೇವಿ
ಪ್ರತಿಮಾದೇವಿ (ಏಪ್ರಿಲ್ ೯, ೧೯೩೨ - ಏಪ್ರಿಲ್ ೬, ೨೦೨೧), ಕನ್ನಡ ಚಿತ್ರರಂಗ ಮತ್ತು ರಂಗಭೂಮಿ ನಟಿ. ಇವರು ೧೯೪೭ರಲ್ಲಿ 'ಕೃಷ್ಣಲೀಲಾ' ಚಿತ್ರದ ಮೂಲಕ ಚಿತ್ರರಂಗ ಪ್ರವೇಶ ಮಾಡಿದರು. ಚಿತ್ರಮಂದಿರಗಳಲ್ಲಿ ೧೦೦ ದಿನಗಳನ್ನು ಪೂರೈಸಿದ ಮೊದಲ ಕನ್ನಡ ಚಿತ್ರ ೧೯೫೧ರಲ್ಲಿ ಬಿಡುಗಡೆಯಾದ 'ಜಗನ್ಮೋಹಿನಿ'ಯಲ್ಲಿ ಅವರು ಮುಖ್ಯ ಪಾತ್ರದಲ್ಲಿ ನಟಿಸಿದರು.
ಹಲವಾರು ಚಿತ್ರಗಳಲ್ಲಿ
ಕೃಷ್ಣಲೀಲಾ, ನಾಗಕನ್ಯೆ, ಜಗನ್ಮೋಹಿನಿ, ಶ್ರೀನಿವಾಸ ಕಲ್ಯಾಣ, ಮುಟ್ಟಿದ್ದೆಲ್ಲಾ ಚೀನಾ, ಚಂಚಲಕುಮಾರಿ, ಧರ್ಮಸ್ಥಳ ಮಹಾತ್ಮೆ, ಪ್ರಭುಲಿಂಗ ಲೀಲೆಮಂಗಳ ಸೂತ್ರ, ಧರಣಿ ಮಂಡಲ ಮಧ್ಯದೊಳಗೆ, ರಾಮಾ ಶಾಮಾ ಭಾಮಾ ಮುಂತಾದ ಸುಮಾರು ಅರವತ್ತೈದು ಚಿತ್ರಗಳಲ್ಲಿ ಪ್ರತಿಮಾದೆವಿಯವರು ನಟಿಸಿದ್ದಾರೆ. ಜಗನ್ಮೋಹಿನಿ, ವರದಕ್ಷಿಣೆ, ಧರ್ಮಸ್ಥಳ ಮಹಾತ್ಮೆಯಲ್ಲಿನ ಅಭಿನಯಕ್ಕೆ ಪ್ರತಿಮಾದೇವಿಯವರು ಪ್ರಸಿದ್ಧಿ ಗಳಿಸಿದ್ದರು.
ನಿಧನ
ಪ್ರತಿಮದೇವಿ ಅವರು ಏಪ್ರಿಲ್ ೬, ೨೦೨೧ರಂದು ಮೈಸೂರಿನ ಸರಸ್ವತೀಪುರದ ತಮ್ಮ ಮನೆಯಲ್ಲಿ ಸಾವನ್ನಪ್ಪಿದರು. ಅವರಿಗೆ ೮೮ ವರ್ಷ ವಯಸ್ಸಾಗಿತ್ತು.
ಉಲ್ಲೇಖಗಳು
ವರ್ಗ:ಕನ್ನಡ ಸಿನೆಮಾ ವರ್ಗ:ಚಿತ್ರರಂಗ ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ ನಟಿಯರು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಅನಸೂಯಾದೇವಿ
ಅನಸೂಯಾದೇವಿ ಇವರು ಕನ್ನಡದ ಹೊಸ ಪೀಳಿಗೆಯ ಲೇಖಕಿಯರು. ಇವರು ೩೧-೧೦-೧೯೪೯ ರಂದು ಜನಿಸಿದರು. ದಕ್ಷಿಣ ಮೂಲದವರಾದ ತಂದೆ ತಮ್ಮಯ್ಯ ಅಡಿಗ. ತಾಯಿ ಕಾವೇರಮ್ಮ. ಇವರು ಬೆಂಗಳೂರಿನ ಬಿ.ಎಚ್.ಎಸ್.ಕಾಲೇಜಿನಲ್ಲಿ ಕನ್ನಡ ವಿಭಾಗದ ಮುಖ್ಯಸ್ಥೆ ಹಾಗು ರೀಡರ ಆಗಿದ್ದಾರೆ.ಅಲ್ಲದೆ ಗಾಯನ,ಕಾವ್ಯವಾಚನ ಹಾಗು ವ್ಯಾಖ್ಯಾನದಲ್ಲೂ ಸಹ ಪರಿಣತರಾಗಿದ್ದಾರೆ.
ಉಲ್ಲೇಖ
<References />
ವರ್ಗ:ಕನ್ನಡ ಸಾಹಿತ್ಯ ಅನಸೂಯಾದೇವಿ ಅನಸೂಯಾದೇವಿ
ಅಮಿತ್ ಗಾರ್ಗ್
೧೫ ಮಾರ್ಚ್ ೨೦೧೨ ರಂದು, ಅವರು ಯಾವುದೇ ದೋಷಗಳಿಲ್ಲದೆ ೫:೪೫ ನಿಮಿಷಗಳ ದಾಖಲೆಯ ಸಮಯದಲ್ಲಿ "೧೦-ಅಂಕಿಯ ಸಂಖ್ಯೆಯನ್ನು ೫-ಅಂಕಿಯ ಸಂಖ್ಯೆಯಿಂದ ಭಾಗಿಸಲು" ಹತ್ತು ಕಾರ್ಯಗಳನ್ನು ಪೂರ್ಣಗೊಳಿಸಿದ ಮಾನಸಿಕ ಲೆಕ್ಕಾಚಾರದ ವಿಶ್ವ ದಾಖಲೆಯನ್ನು ಮುರಿದರು. ಈ ಕಾರ್ಯಗಳನ್ನು ಆಲ್ಟರ್ನೇಟಿವ್ ರೆಕಾರ್ಡ್ಸ್ ಪುಸ್ತಕದ ಲೇಖಕ ಮತ್ತು ಮೆಂಟಲ್ ಕ್ಯಾಲ್ಕುಲೇಶನ್ ವರ್ಲ್ಡ್ ಕಪ್‌ನ ಅಧ್ಯಕ್ಷರಾದ ಡಾ.ರಾಲ್ಫ್ ಲಾವ್ ಅವರು ಒದಗಿಸಿದ ಕಾರ್ಯಕ್ರಮದಿಂದ ನಿರ್ಮಿಸಲಾಗಿದೆ. ಹಿಂದಿನ ದಾಖಲೆಯನ್ನು ನೆದರ್ಲೆಂಡ್ಸ್‌ನ ವಿಲ್ಲೆಮ್ ಬೌಮನ್ ೬:೦೭ ನಿಮಿಷಗಳ ಸಮಯದೊಂದಿಗೆ ಹೊಂದಿದ್ದರು. ಈ ವಿಶ್ವ ದಾಖಲೆಯನ್ನು ಗಿನ್ನೆಸ್ ವರ್ಲ್ಡ್ ರೆಕಾರ್ಡ್ಸ್, ಲಿಮ್ಕಾ ಬುಕ್ ಆಫ್ ವರ್ಲ್ಡ್ ರೆಕಾರ್ಡ್ಸ್ ಮತ್ತು ಯುಕೆ ಬುಕ್ ಆಫ್ ಆಲ್ಟರ್ನೇಟಿವ್ ರೆಕಾರ್ಡ್ಸ್ನಲ್ಲಿ ಸ್ವೀಕರಿಸಲಾಗಿದೆ. ಮಾನಸಿಕ ಲೆಕ್ಕಾಚಾರದಲ್ಲಿ ವಿಶ್ವ ದಾಖಲೆ ಹೊಂದಿರುವವರಾಗಿ, ರಾಲ್ಫ್ ಲಾವ್ ಅವರು ಜರ್ಮನಿಯಲ್ಲಿ ನಡೆಯಲಿರುವ ೫ ನೇ ಮಾನಸಿಕ ಲೆಕ್ಕಾಚಾರದ ವಿಶ್ವಕಪ್ ೨೦೧೨ ರಲ್ಲಿ ಪಾಲ್ಗೊಳ್ಳುವಂತೆ ದೃಢಪಡಿಸಿದರು.
೨೨ ಆಗಸ್ಟ್ ೨೦೧೨ ರಂದು, ಅವರು ಲಂಡನ್ (ಯುಕೆ) ನಲ್ಲಿ ವಾರ್ಷಿಕವಾಗಿ ನಡೆಸಲಾದ ಮೈಂಡ್ ಸ್ಪೋರ್ಟ್ಸ್ ಒಲಿಂಪಿಯಾಡ್‌ನಲ್ಲಿ ಮಾನಸಿಕ ಲೆಕ್ಕಾಚಾರ ಸ್ಪರ್ಧೆಯಲ್ಲಿ ಬೆಳ್ಳಿ ಪದಕವನ್ನು ಗೆದ್ದರು. ೧೯೯೭ರಲ್ಲಿ ಈ ಘಟನೆಯ ಪ್ರಾರಂಭದ ನಂತರ ಈ ವಿಭಾಗದಲ್ಲಿ ಯಾವುದೇ ಪದಕಗಳನ್ನು ಪಡೆದ ಮೊದಲ ಭಾರತೀಯರಾಗಿದ್ದರು. ೧ ಅಕ್ಟೋಬರ್ ೨೦೧೨ ರಂದು, ಅವರು ಜರ್ಮನಿಯಲ್ಲಿ ನಡೆದ ಐದನೇ ಮಾನಸಿಕ ಲೆಕ್ಕಾಚಾರದ ವಿಶ್ವಕಪ್‌ನಲ್ಲಿ ಆಶ್ಚರ್ಯಕರ ಕಾರ್ಯಗಳಲ್ಲಿನ ಅವರ ಕಾರ್ಯಕ್ಷಮತೆಯ ಆಧಾರದ ಮೇಲೆ "ಅತ್ಯಂತ ಬಹುಮುಖ ಕ್ಯಾಲ್ಕುಲೇಟರ್" ವಿಭಾಗದಲ್ಲಿ ಆರನೇ ಶ್ರೇಣಿಯನ್ನು ಪಡೆದರು. ಪ್ರಮಾಣಿತ ಮತ್ತು ಅಚ್ಚರಿಯ ಕಾರ್ಯಗಳ ಸಂಯೋಜನೆಯ ಆಧಾರದ ಮೇಲೆ ಅವರು ಒಟ್ಟಾರೆ ಶ್ರೇಯಾಂಕದಲ್ಲಿ ೧೦ ನೇ ಸ್ಥಾನವನ್ನು ಪಡೆದರು.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು
ಬಸವಲಿಂಗ ಪಟ್ಟದೇವರು
ಭಾಲ್ಕಿ ಹಿರೇಮಠ ಸಂಸ್ಥಾನ ಕನ್ನಡದ ಮಠ, ಬಸವ ತತ್ವದ ಮಠ, ಇದು ಜನತೆಯ ಮಠ, ನಮ್ಮೆಲ್ಲರ ಮಠ. ಬಸವಣ್ಣನವರನ್ನು ಹಾಸಿಕೊಂಡು, ಹೊದ್ದುಕೊಂಡಿರುವಂಥ ಮಠ. ಇವನಾರರವ, ಇವನಾರವ? ಎನ್ನದೆ ಎಲ್ಲರನ್ನು ನಮ್ಮವರೆನ್ನುವ ಮಠ. ಬಡವರಿಗೆ, ದಿನರಿಗೆ,ದಲಿತರಿಗೆ, ಅಂಗವಿಕಲರಿಗೆ, ಅಬಲೆಯರಿಗೆ, ವಿಧವೆಯರಿಗೆ, ಅನಾಥರಿಗೆ, ಕಲಾವಿದರಿಗೆ ಆಶ್ರಯ ನೀಡಿರುವಂಥ ಮಠ. ಖ್ಯಾತ ಸಂಶೋಧಕರಾದ ಎಂ .ಎಂ.ಕಲಬುರ್ಗಿಯವರು “ ನಾಡಿನ ಗುರುಸ್ಥಲ ಮಠಗಳಿಗೆ ಭಾಲ್ಕಿ ಮಠ ಮಾದರಿ ಹಾಗೂ ನಾಡಿನ ವಿರಕ್ತ ಮಠಗಳಿಗೆ ಇಳಕಲ ಮಠ ಮಾದರಿ” ಎಂದು ಬರೆದಿರುವುದು ಇಲ್ಲಿ ಸ್ಮರಿಸಬಹುದು.
ಕನ್ನಡವು ಗಡಿನಾಡಾದ ಹೈದ್ರಾಬಾದ ಕನ್ರಾಟಕದ ಭಾಗದಲ್ಲಿ ಕನ್ನಡವನ್ನು ಉಳಿಸಿ ಬೆಳೆಸಿಕೊ೦ಡು ಬ೦ದವರು ಡಾ ಚನ್ನಬಸವ ಪಟ್ಟದೇವರು,ಬಸವಣ್ಣನವರ ನುಡಿಯಲ್ಲಿ ನಡೆದವರು ಪೂಜ್ಯರು,ಅದರ೦ತೆ ಅವರ ದಾರಿಯೆಲ್ಲೆ ಸಾಗಿಬ೦ದವರು ಡಾ ಬಸವಲಿ೦ಗ ಪಟ್ಟದೇವರು ಅದರ೦ತೆ ಗುರುಬಸವ ಪಟ್ಟದೇವರು ಅದಕ್ಕಾಗಿಯೇ ಗುರು ಮುಟ್ಟಿ ಗುರುವಾದ೦ತೆ ಎ೦ದು ಕರೆದರು,ಇವರ ಗುರು-ಶಿಹ್ಸ್ಯ ಪರ೦ಪರೆಯನ್ನು ನೊಡುತ್ತಿದ್ದರೆ ಸಾಕ್ರೆತಟೀಸ್,ಅರಿಸ್ಟಾಟಲ್,ಪ್ಲೇಟೋ ನೆನಪಾಗುತ್ತಾರೆ.ಇವರ ಬಗ್ಗೆ 'ಸಚಿನ್.ಎಸ್.ಕಾರಬಾರಿ'ರವರು ಬರೆದ ಭಾಲ್ಕಿಯ ಶ್ರೀಗಳು ಹೋತ್ತಿಗೆಯಲ್ಲಿ ಮನಗಾಣಬಹುದು.
ಪರಮ ಪೂಜ್ಯ ಡಾ: ಚನ್ನಬಸವ ಪಟ್ಟದೇವರು
ನಡೆದಾಡುವ ದೇವರು, ನಿಜಾಮನ ಕಾಲದಲ್ಲಿ 1936 ರಂದು ಶಾಂತಿವರ್ಧಕ ಶಿಕ್ಷಣ ಸಂಸ್ಥೆ ಸ್ಥಾಪಿಸಿ ಕನ್ನಡ ಪ್ರಸಾರ ಮಾಡಿದವರು. ಉರ್ದು ಬೋರ್ಡು ಹಾಕಿ, ಕನ್ನಡ ಕಲಿಸಿದವರು. ‘ಕನ್ನಡದ ಮಠ ‘ ಕನ್ನಡದ ಪಟ್ಟದೇವರೆಂದೇ ಖ್ಯಾತನಾಮ ಪಡೆದವರು.ತಮ್ಮ ಆಯುಷ್ಯದುದ್ದಕ್ಕೂ ಶಾಂತಿವರ್ಧಕ ಶಿಕ್ಷಣ ಸಂಸ್ಥೆ ಬೆಳೆಸಿದವರು. ಸಾವಿರ ಸಾವಿರ ಸಂಖ್ಯೆಯ ಕುಟುಂಬಗಳು ಅಪ್ಪಗಳನ್ನು ನೆನೆಸುತ್ತಾ ಶಾಂತಿವರ್ಧಕ ಸಂಸ್ಥೆಯಲ್ಲಿ ಆಶ್ರಯ ಪಡೆದಿರುತ್ತಾರೆ. ಬಸವಕಲ್ಯಾಣದ ನೂತನ ಅನುಭವ ಮಂಟಪ ಸ್ಥಾಪಕರೂ ಆಗಿದ್ದಾರೆ. ಕರ್ನಾಟಕದ ಯಾವ ಸರ್ಕಾರ, ಯಾವ ಮಠಗಳು ಬಸವಕಲ್ಯಾಣದ ಕಡೆ ಮುಖ ಮಾಡದಿದ್ದಾಗ , ಭಾಲ್ಕಿ ಮಠದಿಂದ ಪಾದಯಾತ್ರೆ ಮೂಲಕ ಬಸವಕಲ್ಯಾಣಕ್ಕೆ ಹೋಗಿ ಅನುಭವ ಮಂಟಪ ಸ್ಥಾಪಿಸಿ ನಾಡಿನ ಗಮನ ಸೆಳೆದವರು. ಆ ಕಾಲದಲ್ಲಿ ದಲಿತರಿಗೆ ಲಿಂಗದೀಕ್ಷೆ ನೀಡಿ, ಮಠದಲ್ಲಿ ಕರೆಯಿಸಿ ಬಾವಿ ಮುಟ್ಟಿಸಿದ್ದು ಇಂಥ ಹತ್ತಾರು ಕಾರ್ಯಮಾಡಿದವರು. ಎಲ್ಲಕ್ಕಿಂತ ಹೆಚ್ಚಾಗಿ ಶ್ರೀ ಮಠಕ್ಕೆ ಸಮರ್ಥ ಉತ್ತರಾಧಿಕಾರಿಯಾಗಿ ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೇವರನ್ನು ಗುರುತಿಸಿ ನಮಗೆ ಬಿಟ್ಟು ಹೋದದ್ದು ದೊಡ್ಡ ಅಪ್ಪಗಳ ಬಹುದೊಡ್ಡ ಕೊಡುಗೆ.
"ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದೇವರು"
ಮೃದು ಸ್ವಭಾವದವರು, ದಯೆ ಪ್ರೀತಿಯುಳ್ಳವರು. ಕಷ್ಟ ಕಾರ್ಪಣ್ಣ್ಯದಲ್ಲಿದ್ದವರನ್ನು ನೋಡಿ ಕರಗುವವರು, ಅವರ ಹೃದಯ ತಾಯಿ ಹೃದಯವಾಗಿದೆ. ಅನೇಕ ನೊಂದ ಬಡ ವಿದ್ಯಾರ್ಥಿಗಳ ಬಳಿಗೆ ಬೆಳಕಾಗಿದ್ದಾರೆ. ಅವರ ಸರ್ವಸ್ವವೇ ಆಗಿದ್ದಾರೆ. ಇತರರ ದುಃಖ ನೋಡಿದ ಕೂಡಲೇ ತಮ್ಮ ಕಣ್ಣಲ್ಲೆ ನೀರುಬರುವುದು. ಅಷ್ಟೊಂದು ಸರಳ ಸಹಜ ವ್ಯಕ್ತಿತ್ವವುಳ್ಳ ಪೂಜ್ಯರು ರಾತ್ರಿಯನ್ನದೇ ಹಗಲು ಮಾಡಿ ದುಡಿಯುತ್ತಿರುವರು. ಪೂಜೆಯೇ ಕಾಯಕ ಮಾಡಿಕೊಂಡವರಲ್ಲ. ಕಾಯಕವೇ ಲಿಂಗಪೂಜೆ ಎಂದು ಶ್ರಮಪಟ್ಟವರು. ಕಷ್ಟಕಾರ್ಪಣ್ಯವನ್ನು ಮೆಟ್ಟಿ ನಿಂತು ಭಾಲ್ಕಿಮಠವನ್ನು ಸರ್ವತೋಮುಖ ಅಭಿವ್ರದ್ಧಿಪಡಿಸಿದ್ದಾರೆ. ಜನತೆಯತ್ತ ಮಠ ತೆಗೆದುಕೊಂಡು ಹೋಗಿದ್ದಾರೆ. ಜನರ ಮಠ ಸಮಾಜದ ಮಠವಾಗಿಸಿದ್ದಾರೆ. ಸ್ವಾವಲಂಬಿಯಾಗಿ  ಸ್ವತಂತ್ರ ಮಠವಾಗಿಸಿದ್ದಾರೆ, ಹತ್ತು ಹಲವು ವಿಧಾಯಕ ಕಾರ್ಯಗಳನ್ನು ಮಾಡಿದ್ದಾರೆ.
ಗುರುಬಸವ ಪಟ್ಟದೇವರು; ಕ್ರಿಯಾಶಿಲ ಪೂಜ್ಯರಾದ ಗುರುಬಸವ ಪಟ್ಟದೇವರು ಪರಿಸರ ಸ೦ರಕ್ಱ್ಱಣೆ,ತ್ರಿವಿಧ ದಾಸೋಹವನ್ನು ನಡೆಸಿಕೋ೦ಡು ಬರುತ್ತಿದ್ದಾರೆ.
ಬಸವಲಿಂಗ ಪಟ್ಟದೇವರು ಶೈಕ್ಷಣಿಕ ಸೇವೆ;
ನಿನ್ನೊಡವೆ ಎಂಬುದು ಜ್ಞಾನರತ್ನ, ಜ್ಞಾನವೇ ಶಕ್ತಿ ಎಂಬ ವಾಕ್ಯದಂತೆ ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದೇವರು ಶಿಕ್ಷಣ ರಂಗದಲ್ಲಿ ಕ್ರಾಂತಿಯನ್ನೆ ಮಾಡಿದ್ದಾರೆ. ಅಲ್ಪ ಸಮಯದಲ್ಲಿ ಶಿಕ್ಷಣ ಕ್ಷೇತ್ರವನ್ನು ಬ್ರಹತ್ತಾಗಿ ಬೆಳೆಸಿದ್ದು ಬಸವಲಿಂಗ ಪಟ್ಟದ್ದೇವರ ಶ್ರಮ ಪ್ರಯತ್ನದ ಫಲ ಎಂಬುದು ನಾವು ಅರ್ಥ ಮಾಡಿಕೊಳ್ಳಬೇಕು. ಬೀದರ ಜಿಲ್ಲೆಯ ಎಲ್ಲಾ ತಾಲೂಕಿನಲ್ಲಿಯೂ ಶಿಕ್ಷಣ ಸಂಸ್ಥೆಗಳು ವ್ಯಾಪಿಸಿವೆ. ಅಷ್ಟೇ ಅಲ್ಲ ಗುಲ್ಬರ್ಗಾ ಜಿಲ್ಲೆಯಲ್ಲಿಯೂ ಪ್ರವೇಶ ಮಾಡಿವೆ ಎಂದು ಹೇಳಲು ಸಂತಸವಾಗುತ್ತಿದೆ. ತಮ್ಮ ಗುರುಗುಳು ಮಾಡಿದ ಸಂಸ್ಥೆ ತಮ್ಮ ಕಡೆ ಬರಲಿಲ್ಲ ಎಂದು ನಿರಾಶರಗದೇ ಮತ್ತೆ ಶೂನ್ಯದಿಂದ ವಿಸ್ತರಿಸಿದ್ದಾರೆ. 1992 ರಲ್ಲಿ ಹಿರೇಮಠ ಸಂಸ್ಥಾನ ವಿದ್ಯಾಪೀಠ ಟ್ರಸ್ಟ್ ನ್ನು ಸ್ಥಾಪಿಸಿ ನಲವತ್ತು ಮಕ್ಕಳಿಂದ ಪ್ರಾಂಭವಾದ ಸಂಸ್ಥೆ ಇಂದಿಲ್ಲಿ ಹತ್ತು ಸಾವಿರಕ್ಕೂ ಹೆಚ್ಚು ವಿದ್ಯಾರ್ಥಿಗಳು ಓದುತ್ತಾರೆ. ಒಂದು ಸಾವಿರಕ್ಕೂ ಹೆಚ್ಚು ಶಿಕ್ಷಕರು ಹಾಗೂ ಸಿಬ್ಬಂದಿಯವರು ಕಾರ್ಯ ಮಾಡುತ್ತಾರೆ ಎಂದು ಹೇಳಲು ಹೆಮ್ಮೆ ಅನಿಸುತ್ತದೆ. ಪೂಜ್ಯರ ಸಂಸ್ಥೆಯಲ್ಲಿ ಗುಣಮಟ್ಟದ ಶಿಕ್ಷಣ ಜೊತೆ ಮಕ್ಕಳಲ್ಲಿ ಸಂಸ್ಕಾರ ಸಂಸ್ಕ್ರತಿ ಬೆಳೆಸುವುದು ಈ ಸಂಸ್ಥೆಯ ವೈಶಿಷ್ಟ್ಯವಾಗಿದೆ. ಪ್ರಯತ್ನ ಪರಿಶ್ರಮ ಮಾಡಿದರೆ ಏನೆಲ್ಲ ಸಾಧಿಸಬಹುದು ಎಂಬುದಕ್ಕೆ ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೇವರು ನಮ್ಮ ಕಣ್ಣ ಮುಂದೆ ಇದ್ದಾರೆ. ಪೂಜ್ಯರು ಸ್ಥಾಪಿಸಿದ ಸಂಸ್ಥೆ ಈ ಕೆಳಗಿನಂತಿವೆ.
ಶ್ರೀ ಚನ್ನಬಸವೇಶ್ವರ ಗುರುಕುಲ ವಸತಿ ಶಾಲೆ
ಪೂಜ್ಯ ಶ್ರೀ ಬಸವಲಿಂಗ ಪಟ್ಟದೇವರ ಕನಸಿನ ಕೂಸು ಇಂದು ಕರ್ನಾಟಕ ರಾಜ್ಯದಲ್ಲಿಯೇ ಮಾದರಿ ಶಾಲೆ ಎನಿಸಿಕೊಂಡಿದೆ. ರಾಜ್ಯಮಟ್ಟದ ರಾಂಕುಗಳು ಪಡೆದು ಮುಖ್ಯಮಂತ್ರಿ, ಶಿಕ್ಷಣ ಮಂತ್ರಿಗಳಿಂದ ಪ್ರಶಸ್ತಿ ಪದಕ ಪಡೆದುಕೊಂಡಿದೆ ಎಲ್.ಕೆ.ಜಿ. ಯಿಂದ ಪಿ.ಯು.ಸಿ. ವರೆಗೆ ಶಿಕ್ಷಣ ನೀಡಲಾಗುತ್ತದೆ. ಕನ್ನಡ ಮಾಧ್ಯಮದಲ್ಲಿದ್ದರೂ ಇಂಗ್ಲಿಷ್ ಕಲಿಯುವಲ್ಲಿ ಹಿಂದೆ ಬಿದ್ದಿಲ್ಲ ಎಂಬುದು ಸಾಬೀತು ಮಾಡಿ ತೋರಿಸಿದೆ. ಇಲ್ಲಿ ಪಾಸಾದ ವಿದ್ಯಾರ್ಥಿಗಳು ದೊಡ್ಡ ದೊಡ್ಡ ಸ್ಪರ್ಧಾತ್ಮಕ ಪರೀಕ್ಷೆಯಲ್ಲಿ ಯಶಶ್ವಿಯಾಗಿದ್ದಾರೆ. ಅಷ್ಟೇ ಅಲ್ಲ ಇತರೆ ಸಂಸ್ಥೆಯಲ್ಲಿ ಪ್ರವೇಶ ಪಡೆದು ಅಲ್ಲಿ ಗುರುಕುಲ ವಿದ್ಯಾರ್ಥಿಗಳೇ ಪ್ರಥಮ ರಾಂಕ್ ಸ್ಥಾನದಲ್ಲಿದ್ದರೆಂದು   ಹೇಳಲು ಹೆಮ್ಮೆ ಅನಿಸುತ್ತದೆ. ಸಂಸ್ಕಾರ ಸಹಿತವಾದ ಈ ಸಂಸ್ಥೆ ಬೀದರ್ ಜಿಲ್ಲೆಗೆ ಹೆಮ್ಮೆ ಎನಿಸಿದೆ. ಇಂಥ ಆದರ್ಶ ಸಂಸ್ಕಾರಯುವಾದ ವಸತಿ ಶಾಲೆ ಮಾಡಿದ ಬಸವಲಿಂಗ ಪಟ್ಟದ್ದೆವರು ನಮ್ಮೆಲ್ಲರ ಅಪ್ಪಗಳು.
ಹಾನಗಲ ಕುಮಾರೇಶ್ವರ ಉಚಿತ ಪ್ರಸಾದ ನಿಲಯ
ಬಡವರಿಗೆ ಅನಾಥರಿಗೆ ಆಶ್ರಯ ನೀಡುವ ಪ್ರಸಾದ ನಿಲಯ, ಇಲ್ಲಿರುವ ಮಕ್ಕಳು ಪೂಜ್ಯರ ದೃಷ್ಟಿಯಲ್ಲಿ ನಿಜವಾದ ಜಂಗಮರು. ಎಡದ ಕೈಯಲ್ಲಿ ಲಿಂಗಪೂಜೆ ಬಲದ ಕೈಯಲ್ಲಿ ಜಂಗಮ ಸೇವೆ ಅಪ್ಪ ಬಸವಗುರುವಿನ ವಾಣಿ ಪ್ರತ್ಯಕ್ಷ್ಯ ಆಚರಣೆಯಲ್ಲಿ ಕಾಣುತ್ತೇವೆ. ಎಲ್ಲಾ ಜಾತಿ, ಮತ-ಪಂಥ ಭೇದವಿಲ್ಲದೆ ಎಲ್ಲರಿಗೂ ಪ್ರವೇಶವಿದೆ. ಬಸವ ಸಂಸ್ಕಾರದೊಂದಿಗೆ ಇಲ್ಲಿನ ಮಕ್ಕಳು ಒಳ್ಳೆಯ ಶಿಕ್ಷಣ ಪಡೆದು ದೇಶವಿದೇಶಗಳಲ್ಲಿ ದೊಡ್ಡ ದೊಡ್ಡ ಸ್ಥಾನದಲ್ಲಿದ್ದಾರೆ. ಕೇವಲ ಇಪ್ಪತ್ತೈದು ವಿದ್ಯಾರ್ಥಿಗಳಿಂದ ಪ್ರಾರಂಭವಾದ ಪ್ರಸಾದ ನಿಲಯ ಇಂದು ನಾಲ್ಕುನೂರು ಮಕ್ಕಳಿಂದ ಪ್ರಸಾದ ನಿಲಯ ವಿಸ್ತರಿಸಿದ್ದು, ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೇವರಿಗೆ ಸಲ್ಲುತ್ತದೆ. ಕಲ್ಯಾಣ ಕರ್ನಾಟಕದಲ್ಲಿಯೇ ಇದೊಂದು ಅಪರೂಪ ಏಕೈಕ ಪ್ರಸಾದ ನಿಲಯ ಎಂದು ಸಂತಸದಿಂದ ಹೇಳಬೇಕಾಗುತ್ತದೆ.
ಡಾ. ಚನ್ನಬಸವ ಪಟ್ಟದ್ದೇವರ ಪ್ರಸಾದ ನಿಲಯ, ಬೀದರ
ಬಡ ಮತ್ತು ಪ್ರತಿಭಾವಂತರಿಗೆ ಬೀದರ ನಗರದಲ್ಲಿ ಪ್ರಪ್ರಥಮವಾಗಿ ಪ್ರಾರಂಭಿಸಿದ್ದು, ಪೂಜ್ಯ ಶ್ರೀ ಬಸವಲಿಂಗ ಪಟ್ಟದ್ದೇವರಿಗೆ ಸಲ್ಲುತ್ತದೆ. ಇಲ್ಲಿ ಡಿಪ್ಲೊಮಾ, ಇಂಜಿನಿಯರಿಂಗ್, ಬಿ.ಎಡ್, ಡಿ.ಎಡ್, ಮುಂತಾದ ಉನ್ನತ ಶಿಕ್ಷಣ ಪಡೆಯುವರಿಗೆ ಈ ಪ್ರಸಾದ ನಿಲಯ ಆಶ್ರಯ ತಾಣವಾಗಿದೆ. ಇಲ್ಲಿ ಐವತ್ತು ವಿದ್ಯಾರ್ಥಿಗಳು ಇರುತ್ತಾರೆ. ನಗರದ ಮಧ್ಯಭಾಗದಲ್ಲಿ ಭಕ್ತರ ಸಹಕಾರದಿಂದ ಸಂಗ್ರಹಿತ ಮೂವತ್ತು ಲಕ್ಷ ರೂಪಾಯಿ ವೆಚ್ಚದಲ್ಲಿ ಸ್ವತಂತ್ರ ಕಟ್ಟಡ ಖರೀದಿಸಲಾಗಿದೆ. ಮುಂದೆ ಒಂದು ಸಾವಿರ ವಿದ್ಯಾರ್ಥಿಗಳಿಗೆ ಆಶ್ರಯ ನೀಡುವ ಪೂಜ್ಯರ ಕನಸು ನನಸಾಗಲಿ ಎಂದು ನಾವು ಪ್ರಾರ್ಥಿಸೋಣ. ಆಂಧ್ರದಲ್ಲಿ ಕನ್ನಡ ಶಾಲೆಗಳು: ಕನ್ನಡಿಗರು ಬಹುಸಂಖ್ಯೆಯಲ್ಲಿ ಇದ್ದರೂ ಆಂಧ್ರಕ್ಕೆ ಸೇರಿದ ಮೇದಕ ಜಿಲ್ಲೆಯ ನಾರಾಯಖೇಡ ತಾಲೂಕಿನಲ್ಲಿ ಕಾರಾಮುಂಗಿ ಮತ್ತು ಮೋರ್ಗಿಗಳಲ್ಲಿ ಕನ್ನಡ ಶಾಲೆಗಳು ಆರಂಭಿಸಿದ್ದು ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೇವರಿಗೆ ಸಲ್ಲುತ್ತದೆ. ನಾಲ್ಕು ನೂರು ಮಕ್ಕಳು ಕನ್ನಡ ಶಾಲೆಯಲ್ಲಿ ಓದುತ್ತಾರೆ. ಒಂದನೇ ತರಗತಿಯಿಂದ ಏಳನೇ ತರಗತಿಯವರೆಗೆ ಇದೆ. ( ಅನುಭವ ಮಂಟಪ ಗುರುಕುಲ ಪ್ರಾಥಮಿಕ ಶಾಲೆ ಕಾರಾಮುಂಗಿ ಮತ್ತು ಬಸವ ಗುರುಕುಲ್ ಪ್ರಾಥಮಿಕ ಶಾಲೆ ಮೋರ್ಗಿ).
ದಾಸೋಹ ಸೇವೆ :
“ ಸೋಹಂ ಎಂದೆನಿಸದೇ ದಾಸೋಹಂ ಎಂದೆನಿಸಯ್ಯಾ” ಎಂಬ ಬಸವ ವಾಣಿಯಂತೆ ಪೂಜ್ಯ ಶ್ರೀ ಬಸವಲಿಂಗ ಪಟ್ಟದ್ದೇವರು ದಾಸೋಹವನ್ನು ವಿಸ್ತರಿಸಿದ್ದಾರೆ. ಮಠಕ್ಕೆ ಯಾರೆ ಬರಲಿ ನಿರಂತರ ದಾಸೋಹ ನಡೆಯುತ್ತದೆ. ಮಠದ ಒಲೆಯಲ್ಲಿ ಬೆಂಕಿ ನಂದುವುದೇ ಇಲ್ಲ. ಸದಾಕಾಲ ನಿರಂತರವಾಗಿ ದಾಸೋಹ ಇದ್ದೇ ಇರುತ್ತದೆ. ಪ್ರತಿ ತಿಂಗಳ ನಡೆಯುವ “ ಶರಣ ಸಂಗಮ “ ಸಮಾರಂಭ ಮುಗಿದ ಬಳಿಕ ಸಾವಿರ ಸಾವಿರ ಸಂಖ್ಯೆಯಲ್ಲಿ ದಾಸೋಹ ನಡೆಯುತ್ತದೆ. ಪೂಜ್ಯರ ಸ್ಮರಣೋತ್ಸವ, ಪೂಜ್ಯರ ಬಳಿಕ ಸಾವಿರ ಸಾವಿರ ಸಂಖ್ಯೆಯಲ್ಲಿ ದಾಸೋಹ ನಡೆಯುತ್ತದೆ. ಪೂಜ್ಯರ ಸ್ಮರಣೋತ್ಸವ, ಪೂಜ್ಯರ ಜಯಂತಿಯಲ್ಲಿ ಲಕ್ಷ ಲಕ್ಷ ಜನ ದಾಸೋಹ ನಡೆಯುತ್ತದೆ. ಅನ್ನದೇವರ ಮುಂದೆ ಇನ್ನೂ ದೇವರುಂಟೆ? ಎಂಬ ಶರಣವಾಣಿಯಂತೆ ದಾಸೋಹ ಎಂದರೇನು? ಎಂಬುದು ಬಸವಲಿಂಗ ಪಟ್ಟದ್ದೇವರು ಪ್ರಯೋಗಿಕವಾಗಿ ನಿಜ ಆಚರಣೆಯಲ್ಲಿ ತಂದಿದ್ದಾರೆ. ಅನಾಥ ಮಕ್ಕಳ ಕೇಂದ್ರ : ಅನೈತಿಕದಿಂದಲೋ ಮತ್ತಾವ ಕರಂದಿಂದಲೋ ಹೆರಿಗೆಯಾದ ಕೂಡಲೇ ತಿಪ್ಪೆಯಲ್ಲಿ ಬೇಲಿಯಲ್ಲಿ, ಚರಂಡಿಯಲ್ಲಿ ಬಿಸಾಡಿದ ಮಕ್ಕಳನ್ನು ಎತ್ತಿಕೊಂಡು ಬಂದು ಸಾಕುತ್ತಿರುವುದು ನಿಜಕ್ಕೂ ಡಾ।। ಬಸವಲಿಂಗ ಪಟ್ಟದ್ದೇವರ ಅಂತಃಕರಣ, ಮಾನವೀಯ ಪ್ರೇಮ ಏನೆಂದು ಕೊಂಡಾಡುವುದು ಮನದಲ್ಲಿ ನಮಿಸುವುದು ಮಾತ್ರ ನಮ್ಮ ಕರ್ತವ್ಯ. ಸುಮಾರು 15 ಮಕ್ಕಳು ಇದ್ದಾರೆ. ಅವರಿಗೆ ಯಾವುದೇ ಕೊರತೆ ಇಲ್ಲದಂತೆ ನಿಜವಾಗಿಯೂ ಬಸವ ಮಕ್ಕಳು ಎಂದು ಭಾವಿಸಿ ಪೂಜ್ಯರ ಅಂತಃಕರಣದಲ್ಲಿ ಬೆಳೆಸುತ್ತಿದ್ದಾರೆ. ಹಾಗೇ ಬಸವಕಲ್ಯಾಣದ ಅನುಭವ ಮ೦ಟಪದಲ್ಲಿ ಚನ್ನಬಸವ ಪಟ್ಟದೇವರು ಪ್ರಾರ೦ಭಿಸಿದ ದಾಸೋಹ ಸೇವೆ ಇ೦ದಿಗೂ ಕೂಡ ಹಾಗೇ ನಡೇದುಕೂ೦ಡು ಬ೦ದಿದೆ.
ಸಂಗೀತ ಶಾಲೆ :
ಸಂಗೀತ ಮನಸ್ಸಿನ ಸಿದ್ದ ಔಷಧ ಎಂಬುದು ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೇವರ ಆಶಯ. ಆದ್ದರಿಂದ ಶ್ರೀಗಳು ಸಂಗೀತ ಶಾಲೆಯನ್ನು ಆರಂಭಿಸಿದರು. ಔರಾದ ತಾಲೂಕಿನ ಖೇಡ ಗ್ರಾಮದಲ್ಲಿ “ ನೀಲಾಂಬಿಕಾ ಅಂಗವಿಕಲ ವಸತಿ ಸಂಗೀತ ಪಾಠಶಾಲೆಯನ್ನು 1994 ರಲ್ಲಿ ಆರಂಭಿಸಿದರು. ಈ ಭಾಗದ ಅನೇಕ ಮಹಿಳೆಯರಿಗೆ ಇದು ಆಶಾ ಕಿರಣವಾಗಿದೆ. ಅಂಗವಿಕಲರ ಬಾಳಿನ ಬೆಳಕಾಗಿದೆ. ಹಾಗೆಯೇ 1996 ರಲ್ಲಿ ಭಾಲ್ಕಿಯ ಹೀರೆಮಠದ ಸಂಸ್ಥಾನದಲ್ಲಿಯೇ ನೀಲಾಂಬಿಕಾ ಸಂಗೀತ ಪಾಠ ಶಾಲೆ ಆರಂಭಿಸಲಾಯಿತು. ಇಲ್ಲಿ ಸಂಗೀತ ಕಲಿತ ಅನೇಕರು ರಾಜ್ಯ ಮಟ್ಟದ ಸ್ಪರ್ಧೆಗಳಲ್ಲಿ ಮೊದಲ ಸ್ಥಾನ ಪಡೆದಿದ್ದಾರೆ. ಅನೇಕ ಸಂಗೀತಾಸಕ್ತರಿಗೆ ಇಲ್ಲಿ ಉಪಜೀವನಕ್ಕೆ ಆಧಾರವಾಗಿದೆ.
ತಿಂಗಳ ಶರಣ ಸಂಗಮ ಹಾಗೂ ಶಿವಾನುಭವ ಗೋಷ್ಠಿ
ಪ್ರತಿ ತಿಂಗಳು 22 ರಂದು ಮಾಸಿಕ ಶರಣ ಸಂಗಮ ಕಾರ್ಯಕ್ರಮ ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೇವರ ಸಾನಿಧ್ಯದಲ್ಲಿ ಲಿಂಗೈಕ್ಯ ದಿನವಾದ 22ನೇ ಏಪ್ರಿಲ್ 1999ರ ಸ್ಮರಣಾರ್ಥ ನಡೆಸಿಕೊಂಡು ಬರಲಾಗುತ್ತಿದೆ. ಜೊತೆಗೆ ಪ್ರತಿ ತಿಂಗಳ ಹುಣ್ಣಿಮೆಯೆಂದು 1995 ರಿಂದ ಮಾಸಿಕ ಶಿವಾನುಭವ ಗೋಷ್ಠಿ ನಡೆಯುತ್ತಾ ಬಂದಿದೆ. ಈ ಎರಡು ಕಾರ್ಯಕ್ರಮಗಳಲ್ಲಿ ನಾಡಿನ ಹೆಸರಾಂತ ಹಿರಿಯ ವಿದ್ವಾಂಸರು ಭಾಗವಹಿಸಿ, ಜನತೆಗೆ ಬಸವತತ್ವದ ತನ್ನ ವೈಚಾರಿಕತೆಯನ್ನು ಉಣ ಬಡಿಸಲಾಗುತ್ತಿದೆ.
ಶ್ರಾವಣ ಮಾಸದಲ್ಲಿ ವಚನ ಪ್ರವಚನ
ಪ್ರತಿ ವರ್ಷ ಶ್ರಾವಣ ಮಾಸದಲ್ಲಿ ಒಂದು ತಿಂಗಳ ಪರ್ಯಂತ ವಚನ ಪ್ರವಚನವು ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರು ನಡೆಸಿಕೊಡುತ್ತಾರೆ. ಈ ಕಾರ್ಯಕ್ರಮವು ಮೊದಲು ಹಿರೇಮಠ ಸಂಸ್ಥಾನದಲ್ಲಿಯೇ ಸಾಗುತ್ತಿತ್ತು. ಈಗ ಭಾಲ್ಕಿ ಪಟ್ಟಣದ ಮಧ್ಯಭಾಗದಲ್ಲಿ ನಿರ್ಮಾಣಗೊಂಡಿರುವ ಪೂಜ್ಯ ಶ್ರೀ ಡಾ।। ಚನ್ನಬಸವ ಪಟ್ಟದ್ದೆವರ ಪುಣ್ಯಾಶ್ರಮ (ಚನ್ನಬಸವಾಶ್ರಮ)ದ ವಿಶಾಲ ಪ್ರಾಂಗಣದಲ್ಲಿ ನಡೆಯುತ್ತಿದೆ. ಈ ಕಾರ್ಯಕ್ರಮದಲ್ಲಿ ಸಾವಿರಾರು ಸದ್ಭಕ್ತರು ಪಾಲ್ಗೊಳ್ಳುತ್ತಾರೆ. ಜೊತೆಗೆ ಜಯಂತೋತ್ಸವ, ಸ್ಮರಣೋತ್ಸವ ಸಂಧರ್ಭದಲ್ಲಿ ವಚನ ಪ್ರವಚನ ಜರಗುತ್ತದೆ. ಹಾಗೆಯೇ ಸಾಂಧರ್ಭಿಕ ಶಿವಶರಣರ ಜಯಂತಿಗಳನ್ನು ಆಚರಿಸಿಕೊಂಡು ಬರಲಾಗುತ್ತದೆ. ಸುಮಾರು ಒಂದು ಸಾವಿರಕ್ಕೂ ಹೆಚ್ಚು ‘ ಮನೆಗೊಂದು ವಚನ ಪ್ರವಚನ ಕಾರ್ಯಕ್ರಮ’ ಜರುಗಿವೆ.
ಉಚಿತ ಸಾಮೂಹಿಕ ಕಲ್ಯಾಣ ಮಹೋತ್ಸವ
ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರ ಆಲೋಚನೆಗಳು ಅತ್ಯಂತ ಜನಪರ ಜೀವಪರ ಆಗಿವೆ. ಸರಳತೆ ಅವರ ಮೂಲ ಸಿದ್ದಾಂತವಾಗಿದೆ. ಅದಕ್ಕಾಗಿ ತಿಂಗಳ ಶರಣ ಸಂಗಮ, ವಾರ್ಷಿಕ ಸ್ಮರಣೋತ್ಸವ, ಜಯಂತೋತ್ಸವ ಸಂಧರ್ಭದಲ್ಲಿ ಸಾಮಾಜಿಕ ಅಸಮಾನತೆ ತೊಡೆಯಲು ಅಂತರ್ ಜಾತಿ ವಿವಾಹಗಳನ್ನು ಏರ್ಪಡಿಸಿ ದುಂದು ವೆಚ್ಚ ಕಡಿವಾಣಕ್ಕೆ ಸಾಮೂಹಿಕ ಉಚಿತ ವಿವಾಹಗಳನ್ನು ಸ್ವತಃ ತಾವೇ ಎದುರು ನಿಂತು ನಡೆಸಿಕೊಡುತ್ತಾರೆ. ಇದಕ್ಕೆ ಲಕ್ಷಾಂತರ ಜನ ಸಾಕ್ಷಿಯಾಗಿರುತ್ತಾರೆ. ಪ್ರತಿ ವರ್ಷ ನಡೆವ ಸಾಮೂಹಿಕ ವಿವಾಹದಲ್ಲಿ ಮದುಮಕ್ಕಳಿಗೆ, ಪೂಜ್ಯ ಶ್ರೀಗಳು ಕಾಲುಂಗುರು ಹೊದಿಕೆ ಉಚಿತವಾಗಿ ಕೊಡುತ್ತಾ ಬಂದಿರುತ್ತಾರೆ. ಇದರ ಪ್ರಭಾವ ಆಂಧ್ರ, ಮಹಾರಾಷ್ಟ್ರದವರೆಗೆ ವ್ಯಾಪಿಸಿದೆ. ಅನೇಕರು ಇದರ ಸದುಪಯೋಗ ಪಡೆದಿರುತ್ತಾರೆ. ಪರಿಸರ ಸಂರಕ್ಷಣೆ ಇಂದು ಎಲ್ಲ ಅಗತ್ಯಗಳಿಗಿಂತ ಪರಿಸರ ಸಂರಕ್ಷಣೆ ಹೆಚ್ಚು ಅಗತ್ಯ ಎಂದು ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರ ಅಭಿಪ್ರಾಯವಾಗಿದೆ. “ ಕಾಡು ಉಳಿದರೆ ನಾಡು” ಎಂಬುದನ್ನು ಅವರು ಆಚರಣೆಯಲ್ಲಿ ತಂದವರು. ಮಳೆಗಾಲದಲ್ಲಿ ಅನೇಕ ಸಸಿ ನೆಡುವ ಕಾರ್ಯಕ್ರಮಗಳೊಂದಿಗೆ ಸಸಿ ವಿತರಣ ಕಾರ್ಯಕ್ರಮ ಪ್ರತಿವರ್ಷ ಪೂಜ್ಯ ಶ್ರೀಗಳು ನಡೆಸಿಕೊಡುತ್ತಲಿದ್ದಾರೆ. ಆಶ್ರಯ ದಯವೇ ಧರ್ಮದ ಮೂಲವೆಂದು ಬಸವಣ್ಣನವರು ಹೇಳಿದಂತೆ, ದಯಾಪರರಾದ ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರು ಅಂತಃಕರಣವುಳ್ಳ ಮಾತ್ರಹೃದಯಿಗಳಗಿದ್ದಾರೆ. ನಿರಾಶ್ರಿತರಾದ ಅನೇಕ ವೃಧರಿಗೆ, ಹಿರೇಮಠದಲ್ಲಿ ಆಶ್ರಯ ನೀಡಿದ್ದಾರೆ. ಜೊತೆಗೆ ಅನೇಕ ವಿಧವೆಯರಿಗೆ, ನಿರಾಶ್ರಿತ ಮಹಿಳೆಯರಿಗೆ, ಆಶ್ರಯ ನೀಡಿದ ಅವರು ಸಮಾಜದಲ್ಲಿ ಗೌರವದ ಬದುಕು ನಡೆಸುವಂತೆ ಅವಕಾಶ ಮಾಡಿಕೊಟ್ಟಿದ್ದಾರೆ.
ಗ್ರಂಥಾಲಯ
ಜ್ಞಾನದ ಬಹು ದೊಡ್ಡ ಆಸ್ತಿ ಎಂದರೆ ಅದು ಪುಸ್ತಕ. ಹಿರೇಮಠ ಸಂಸ್ಥಾನದಲ್ಲಿ ಒಂದು ಸುಸಜ್ಜಿತ ಗ್ರಂಥಾಲಯ ಇದೆ. ಇಲ್ಲಿ ಶರಣರ ಸಾಹಿತ್ಯ, ಕ್ರಷಿ, ಆರೋಗ್ಯ ಮತ್ತು ಶಿಕ್ಷಣಕ್ಕೆ ಸಂಬಂಧಿಸಿದ ಸುಮಾರು ಎಂಟು ಸಾವಿರ ಗ್ರಂಥಗಳಿವೆ. ವಿದ್ವಾಂಸರು, ಶರಣ ಸಾಹಿತಿಗಳು, ಮಹಾಪ್ರಬಂಧ ಮಂಡಿಸುವವರು, ಅಧ್ಯಯನಶೀಲರು ಮುಂತಾದವರಿಗೆ, ಈ ಗ್ರಂಥಾಲಯದಿಂದ ಉಚಿತವಾಗಿ ಗ್ರಂಥಗಳನ್ನು ಅಭ್ಯಾಸಕ್ಕಾಗಿ ಕೊಟ್ಟು, ಮರಳಿ ಪಡೆಯುವ ವ್ಯವಸ್ಥೆ ಕಲ್ಪಿಸಲಾಗಿದೆ. ಹಿರೇಮಠದಲ್ಲಿಯೇ ಉಳಿದು ಆಧ್ಯಯನ ನಡೆಸುವವರಿಗೆ ಉಚಿತ ವಸತಿ ಹಾಗೂ ಪ್ರಸಾದ ವ್ಯವಸ್ಥೆ ಇರುತ್ತದೆ. ಈ ಗ್ರಂಥಾಲಯದ ಸದುಪಯೋಗ ಪಡೆದು ಅನೇಕರು ಸಂಶೋಧನೆ ಮಾಡಿ, ಮಹಾಪ್ರಬಂಧ ಮಂಡಿಸಿ, ಡಾಕ್ಟರೇಟ ಪದವಿ ಪಡೆದ ಉದಾಹರಣೆಗಳಿವೆ. ಹೀಗೆ ಶ್ರೀಮಠದ ಗ್ರಂಥಾಲಯವು ಒಂದರ್ಥದಲ್ಲಿ ಸಾರ್ವಜನಿಕ ಗ್ರಂಥಾಲಯವಾಗಿದೆ. ಬಸವ ಧರ್ಮ ಕಮ್ಮಟ ಮಠಕ್ಕೆ ಸ್ವಾಮಿಗಳಾಗುವವರಿಗೆ ಶಿವಯೋಗ ಮಂದಿರದಲ್ಲಿ ತರಬೇತಿ ನೀಡುವಂತೆ ಭಾಲ್ಕಿ ಹಿರೇಮಠದಲ್ಲಿಯೂ ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರು ಅನೇಕ ಸಾಧಕರಿಗೆ ತರಬೇತಿ ನೀಡುತ್ತಿದ್ದಾರೆ. ಇದು ಸಂಪೂರ್ಣ ಬಸವ ತತ್ವ ಆಧಾರಿತವಾದ ಆಚರಣೆಗಳಾಗಿರುವುದರಿಂದ ಬಸವ ಧರ್ಮ ಕಮ್ಮಟವೆಂದು ಕರೆಯಬಹುದಾಗಿದೆ. ಇಲ್ಲಿ ತರಬೇತಿ ಪಡೆದ ಸಾಧಕರು ಬೇರೆ ಬೇರೆ ಮಠಗಳಲ್ಲಿ ಮಠಾಧೀಶರಾಗಿರುವರು. ಅದರಲ್ಲಿ ಬೀಳಗಿ ಮಠದ ಶ್ರೀಗಳು ಒಬ್ಬರು. ಇಲ್ಲಿನ ಸಾಧಕರಿಗೆ ಲಿಂಗ ದೀಕ್ಷಾ ವಿಧಾನ, ಮದುವೆ, ಸಂಸ್ಕಾರ ಮೊದಲಾದ ಸಾಂಸ್ಕ್ರತಿಕ ಆಚರಣೆಗಳ ವಿಧಿ ವಿಧಾನಗಳನ್ನು ಹೇಳಿಕೊಡಲಾಗುತ್ತದೆ. ಸದ್ಯ ಇರುವ ಪ್ರಮುಖ ಸಾಧಕರೆಂದರೆ :- ಶ್ರೀ ಮಹಾಲಿಂಗ ದೇವರು, ಶ್ರೀ ಇಷ್ಟಲಿಂಗ ದೇವರು, ಶ್ರೀ ಶಿವಾನಂದ ದೇವರು, ಶ್ರೀ ಚಂದ್ರಶೇಖರ ದೇವರು, ಶ್ರೀ ಗುರುಪಾದ ದೇವರು, ಶ್ರೀ ಬಸವಲಿಂಗ ದೇವರು, ಶ್ರೀ ಶಂಕರಲಿಂಗ ದೇವರು, ಶ್ರೀ ಪ್ರಭುಲಿಂಗ ದೇವರು, ಶ್ರೀ ಬಸವನಂದ ಶರಣರು ಇತ್ಯಾದಿ. ನೆರವು ಪ್ರಕ್ರತಿಯ ವಿಸ್ಮಯಗಳು ಅನೇಕ. ಹಾಗೆ ಪ್ರಕ್ರತಿ ವಿಕೋಪದಿಂದ ನೆರೆ ಹಾವಳಿ ಬಂದಾಗ, ಭೂಕಂಪವಾದಾಗ ನಿರಾಶ್ರಿತರಿಗೆ ಪೂಜ್ಯ ಶ್ರೀ ಡಾ ।। ಬಸವಲಿಂಗ ಪಟ್ಟದ್ದೆವರು ಪರಿಹಾರ ನಿಧಿ ಸಗ್ರಹಿಸಿ ನೀಡಿದ್ದಾರೆ. ಗುಜರಾತದ ಭೂಕಂಪ, ಸುನಾಮಿ, ಉತ್ತರ ಕರ್ನಾಟಕ ನೆರೆ ಪೀಡಿತ ಪ್ರದೇಶದ ಜನರಿಗೆ ಶ್ರೀಗಳು ಪರಿಹಾರ ನೆರವು ಸಂಗ್ರಹಿಸಿಕೊಟ್ಟಿದ್ದಾರೆ.
ಶಾಖಾ ಮಠಗಳ ಜೀರ್ಣೋದ್ಧಾರ ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರು ಪಟ್ಟಾಧಿಕಾರ ವಹಿಸಿಕೊಂಡ ಕೂಡಲೇ ಎಲ್ಲಾ ಶಾಖಾ ಮಠಗಳ ಜೀರ್ಣೋದ್ಧಾರ ಮಾಡಿದ್ದಾರೆ. ಅವುಗಳಲ್ಲಿ ಕಾರಾಮುಂಗಿ, ಮೊರ್ಗಿ, ಸಂಗಮ, ಡೊಣಗಾಪುರ ಮೊದಲಾದವು ಪ್ರಮುಖವಾಗಿವೆ. ಕ್ರಷಿ ಸ್ನೇಹ “ ಕೋಟಿ ವಿದ್ಯೆಗಿಂತ ಮೇಟಿ ವಿದ್ಯೆ ಮೇಲು ” ಎಂಬುದನ್ನು ಆಚರಣೆಯಲ್ಲಿ ತಂದು ತೋರಿದವರು ಪೂಜ್ಯ ಶ್ರೀ ಡಾ ।। ಬಸವಲಿಂಗ ಪಟ್ಟದ್ದೆವರು ಪೂಜ್ಯರು ಮಠಾಧೀಶರಾದರೂ ಸಹ ಧರ್ಮದಷ್ಟೆ ವ್ಯವಸಾಯ ಮುಖ್ಯವೆಂದವರು. ಶಾಖಾ ಮಠಗಳ ಕೆಳಗೆ ಇದ್ದ ಹಾಳು ಹೊಲಗಳನ್ನು ಹಸನುಗೊಳಿಸಿದ ಶ್ರೇಗಳು ಅವೆಲ್ಲವನ್ನು ವ್ಯವಸಾಯಕ್ಕೆ ಅಣಿಗೊಳಿಸಿದರು. ನಿರಾಶರಾದ ರೈತರು ಆತ್ಮಹತ್ಯೆಗೆ ಶರಣಗುತ್ತಿರುವಾಗ ಮಾದರಿ ಕ್ರಷಿ ಅಭಿವ್ರದ್ಧಿಪಡಿಸಿದ ರೈತರಿಗೆ ಆತ್ಮಸ್ಥೈರ್ಯ ನೀಡಿದರು. ವರ್ಷದ ಬ್ರಹತ ಸಮಾರಂಭಗಳಲ್ಲಿ ಕ್ರಷಿಪರ ಚಿಂತನೆ ನಡೆಸುವರು. ಹಾಗಾಗಿ ಭಾಲ್ಕಿ ಹಿರೇಮಠ ರೈತ ಮಠವಾದರೆ ಪೂಜ್ಯ ಶ್ರೀ ಡಾ ।। ಬಸವಲಿಂಗ ಪಟ್ಟದ್ದೆವರು ರೈತರ ಸ್ವಾಮಿಗಳಾಗಿದ್ದಾರೆ. ಪರಿಸರ ಪ್ರೀತಿ ಹಿಂದಿಗಿಂತಲೂ ಇಂದು ಪರಿಸರ ಸಂರಕ್ಷಣೆ ಇಂದು ಹೆಚ್ಚು ಅಗತ್ಯವಿದೆ. ಏಕೆಂದರೆ ಗಾಂಧೀಜಿಯವರು ಹೇಳುತ್ತಾರೆ. ‘ ಪ್ರಕ್ರತಿಗೆ ಮನುಷ್ಯರ ಎಲ್ಲಾ ಆಶೆಗಳನ್ನು ಪೂರೈಸುವ ಸಾಮರ್ಥ್ಯವಿದೆ. ಆದರೆ ಒಂದೇ ಒಂದು ದುರಾಸೆಯನ್ನಲ್ಲ ”. ಆದ್ದರಿಂದ ನಾವು ಪರಿಸರ ಸಂರಕ್ಷಿಸಿ ನಿಸರ್ಗದೊಂದಿಗೆ ಸಹಜ ಬದುಕನ್ನು ಬದುಕಬೇಕು. ಶುದ್ಧವಾದ ಗಾಳಿ, ನೀರು, ಜನರಿಗೆ ಸಿಗಬೇಕಾದರೆ ಮತ್ತು ಸಾಕಲಿಕವಾಗಿ ಮಳೆ ಬರಬೇಕಾದರೆ ಹೆಚ್ಚಿನ ಪ್ರಮಾಣದಲ್ಲಿ ಗಿಡಗಳನ್ನು ಬೆಳೆಸಬೇಕಾಗುತ್ತದೆ. ಈ ನಿಟ್ಟಿನಲ್ಲಿ ಹಿರೇಮಠ ಸಂಸ್ಥಾನ ಭಾಲ್ಕಿ ವತಿಯಿಂದ ನಡೆಯುತ್ತಿರುವ ಕಾರ್ಯಕ್ರಮಗಳಲ್ಲಿ ಜೂನ-ಜುಲೈ-ಆಗಸ್ಟ್ ತಿಂಗಳುಗಳ್ಳಿ ಸಸಿಗಳನ್ನು ಪ್ರತಿ ವರ್ಷ ಜನರಿಗೆ ಉಚಿತವಾಗಿ ವಿತರಿಸಲಾಗುತ್ತದೆ. ಸಸಿಗಳ ಈ ವಿತರಣೆ ಕಾರ್ಯದಲ್ಲಿ ಸ್ಥಳೀಯ ತೋಟಗಾರಿಕೆ ಇಲಾಖೆ ಅರಣ್ಯ ಇಲಾಖೆ ಮತ್ತು ಸಂಘ ಸಂಸ್ಥೆಗಳು ಸಹಕರಿಸುತ್ತಿವೆ. ಸ್ಮಾರಕ ನಿರ್ಮಾಣ ಈ ಭಾಗದ ನಡೆದಾಡುವ ದೇವರಾಗಿದ್ದ ಡಾ।। ಚನ್ನಬಸವ ಪಟ್ಟದ್ದೆವರ ಸ್ಮಾರಕವನ್ನು ಕಮಲನಗರದಲ್ಲಿ ನಿರ್ಮಿಸಲು ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರು ನಿರಂತರ ಶ್ರಮಿಶಿ ಚಾಲನೆ ನೀಡಿದ್ದಾರೆ. ಕರ್ನಾಟಕ ಸರಕಾರದ ಜನತೆಯ ಮುಖ್ಯಮಂತ್ರಿ ಮಾನ್ಯ ಶ್ರೀ.ಬಿ.ಎಸ್.ಯಡಿಯೂರಪ್ಪ ಅವರಿಂದ ಸ್ಮಾರಕಕ್ಕೆ ರೂಪಾಯಿ ಐವತ್ತು ಲಕ್ಷ ಮಂಜೂರಿಯಾಗಿದು  ಇದರಲ್ಲಿ ಪ್ರಕಾಶ ಖಂಡ್ರೆ ಅವರ ಶ್ರಮವು ಅಪಾರವಾಗಿದೆ, ನಿರ್ಮಾಣ ಕಾರ್ಯ ತ್ವರಿತಗತಿಯಲ್ಲಿದೆ. ಇದೊಂದು ಬೃಹತ್ ಸ್ಮಾರಕವಾಗಬೇಕು ಎಂಬುದು ಶ್ರೀಗಳ ಸದಾಶಯವಾಗಿದೆ.
ಮಹಾರಾಷ್ಟ್ರ, ಆಂಧ್ರ ಬಸವ ಪರಿಷತ್ತು
ಬಸವ ತತ್ವ ವಿಶ್ವಮಾನವ ತತ್ವವಾಗಿದೆ. ಅದು ಎಲ್ಲಾ ಕಡೆ ವಿಸ್ತರಿಸಬೇಕು. ವಚನ ಸಾಹಿತ್ಯ ಭಾಷಾಂತರವಾಗಬೇಕು ಎಂಬ ಸದಾಶಯದಿಂದ ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರು ಬಸವ ತತ್ವ ಪ್ರಸಾರಕ್ಕಾಗಿ ನೆರೆ ರಾಜ್ಯಗಳಲ್ಲಿ ಬಸವ ಪರಿಷತ್ತು ಆರಂಭಿಸಿದ್ದಾರೆ. ಮರಾಠಿ ಹಾಗೂ ತೆಲುಗು ಭಾಷಿಕರಿಗೆ ಬಸವಾದಿ ಶರಣರ ಸಾಹಿತ್ಯ, ತತ್ವ, ವಿಚಾರಧಾರೆಗಳನ್ನು ಪರಿಚಯಿಸಲು ಮಹಾರಾಷ್ಟ್ರದಲ್ಲಿ ಮಹಾರಾಷ್ಟ್ರ ಬಸವ ಪರಿಷತ್ತು 07-01-2007 ರಂದು ಸ್ಥಾಪಿಸಿ ಅದರಡಿ ಸು.40ಕ್ಕೂ ಹೆಚ್ಚು ಕೃತಿಗಳನ್ನು ಮರಾಠಿ ಭಾಷೆಯಲ್ಲಿ ಪ್ರಕಟಿಸಲಾಗಿದೆ. ಜೊತೆಗೆ ಆಂಧ್ರ ಪ್ರದೇಶದಲ್ಲಿ ಆಂಧ್ರ ಬಸವ ಪರಿಷತ್ತು 22.12.2007 ರಂದು ಸ್ಥಾಪಿಸಲಾಯಿತು. ಅದರಡಿ ಸು. ಹತ್ತು ಕೃತಿಗಳನ್ನು ತೆಲುಗು ಭಾಷೆಯಲ್ಲಿ ಪ್ರಕಟಿಸಲಾಗಿದೆ. ಬಸವ ಧರ್ಮ ಪ್ರಸಾರ (ವ್ಯಕ್ತಿತ್ವ ವಿಕಾಸ) ಶಿಬಿರ ಇಂದು ವ್ಯಕ್ತಿ ವಿಕಾಸವಾಗಿದೆ. ವ್ಯಕ್ತಿತ್ವ ವಿಕಾಸವಾಗಬೇಕು. ಮನುಷ್ಯರು ಮಹಾಮಾನವರಾಗಬೇಕು. ಅದೇ ಜೀವನ ವ್ಯಕ್ತಿತ್ವ ವಿಕಾಸ. ಬಸವ ತತ್ವ ಆಧಾರದ ಮೇಲೆ ಮನುಷ್ಯರು ಒಳ ಹೊರಗನ್ನು ಶುದ್ಧಿಕರಿಸಿಕೊಳ್ಳಬೇಕೆಂಬುದು ಪೂಜ್ಯ ಡಾ।। ಬಸವಲಿಂಗ ಪಟ್ಟದ್ದೆವರ ಆಶಯ. ಅದಕ್ಕಾಗಿ ಬೇಸಿಗೆ ರಜಾ  ದಿನಗಳಲ್ಲಿ  ಮಹಿಳೆ,ಮಕ್ಕಳು,ವೃದ್ಧರೂ ಹಾಗೂ ಅನಾಥರಿಗಾಗಿ ಬಸವ ಧರ್ಮಪ್ರಸಾರ (ವ್ಯಕ್ತಿತ್ವ ವಿಕಾಸ) ಶಿಬಿರಗಳನ್ನು ಪ್ರತಿ ವರ್ಷ ಆಯೋಜಿಸುತ್ತಾ ಬಂದಿದ್ದಾರೆ.
ವಚನ ಕಂಠ ಪಾಠ ಸ್ಪರ್ಧೆ
ಆಧುನಿಕತೆಯಿಂದ ಮಕ್ಕಳು ನಮ್ಮ ಸಂಸ್ಕ್ರತಿಯಿಂದ ವಿಮುಖರಾಗುತ್ತಿದ್ದಾರೆ.ಅದಕ್ಕಾಗಿ ಅವರಲ್ಲಿ ಓದಿನ ಆಸಕ್ತಿ, ಬಸವ ತತ್ವದ ಅರಿವು ಮುಡಿಸುವುದಕ್ಕಾಗಿ ಪೂಜ್ಯ ಡಾ।। ಬಸವಲಿಂಗ ಪಟ್ಟದ್ದೆವರು ವಚನ ಕಂಠ ಪಾಠ ಸ್ಪರ್ಧೆ ಏರ್ಪಡಿಸಿ ಅತಿ ಹೆಚ್ಚು ವಚನ ಹೇಳಿದವರಿಗೆ ಹತ್ತು ಸಾವಿರ ನಗದು ಬಹುಮಾನ ನೀಡುತ್ತಾರೆ. ವಚನ ಕಂಠ ಪಾಠ ಸ್ಪರ್ಧೆಗಾಗಿ ಕರ್ನಾಟಕದಲ್ಲಿ ಇದು ಬಹುದೊಡ್ಡ ಮೊತ್ತವಾಗಿದೆ ಎಂದು ಹೇಳಬಹುದು. ಗೌರವ ಪ್ರಶಸ್ತಿಗಳು ಸಮಾಜದಲ್ಲಿ ವಿವಿಧ ಕ್ಷೇತ್ರಗಳಲ್ಲಿ ಗಣನೀಯ ಸೇವೆ ಸಲ್ಲಿಸಿದವರನ್ನು ಗುರುತಿಸಿ ಹಿರೇಮಠ ಸಂಸ್ಥಾನ ಭಾಲ್ಕಿ ವತಿಯಿಂದ ಪ್ರತಿ ವರ್ಷ ಸನ್ಮಾನಿಸಿ ಪ್ರೋತ್ಸಾಹಿಸಲಾಗುತ್ತಿದೆ. ಅಂತಹವರಿಗೆ ಡಾ।। ಚನ್ನಬಸವ ಪಟ್ಟದ್ದೆವರು ಪ್ರಶಸ್ತಿ ಪತ್ರ ರೂ.10,000/- ನಗದು ಪುರಸ್ಕಾರ ನೀಡಿ ಗೌರವಿಸಲಾಗುತ್ತದೆ.
ಪ್ರಮುಖ ಗೌರವ ಪ್ರಶಸ್ತಿಗಳು
1)	ಮಹಾರಾಷ್ಟ್ರದಲ್ಲಿ ಶರಣರ ಸಾಹಿತ್ಯ ಮರಾಠಿ ಭಾಷೆಯಲ್ಲಿ ರಚಿಸಿದ ಸಾಹಿತಿಗಳಿಗೆ. 2)	ಆಂಧ್ರಪ್ರದೇಶದಲ್ಲಿ ಶರಣರ ಸಾಹಿತ್ಯ ತೆಲುಗು ಭಾಷೆಯಲ್ಲಿ ರಚಿಸಿದ ಲೇಖಕರಿಗೆ. 3)	ಮಕ್ಕಳ ಸಾಹಿತ್ಯ ರಚಿಸಿದ ಸಾಹಿತಿಗಳಿಗೆ. 4)	“ ಸಿದ್ಧರಾಮ ಜಂಬಲದಿನ್ನಿ ಸ್ಮರಣೆಯಲ್ಲಿ ” ಉತ್ತಮ ವಚನ ಸಂಗೀತಕಾರರಿಗೆ. 5)	ಶ್ರೀ ಸಿದ್ರಮ ಡಿ. ಕೆ ಅವರು ಸ್ಥಾಪಿಸಿದ ಶಾಶ್ವತ ನಿಧಿಯಿಂದ ಕಾಯಕ ಪ್ರಶಸ್ತಿ. 6)	ಬೀದರ ಜಿಲ್ಲೆಯಲ್ಲಿ ಉತ್ತಮ ಗ್ರಂಥ ರಚಿಸಿದ ಸಾಹಿತಿಗಳಿಗೆ. 7)	ಬೀದರ ಜಿಲ್ಲೆಯಲ್ಲಿ ಹಿರಿಯ ಸಾಹಿತಿಗಳಿಗೆ. 8)	“ ಮನೆಗೊಂದು ವಚನ ಪ್ರವಚನ ” ದಿಂದ ಬಸವಧರ್ಮ ಪ್ರಸಾರ ಮಾಡುತ್ತಿರುವವರಿಗೆ. 9)	ಉತ್ತಮ ಓದುಗ ಪ್ರಶಸ್ತಿ. 10)	ಡಾ।। ಚನ್ನಬಸವ ಪಟ್ಟದ್ದೆವರು ಯುವಕ ಸಂಘದ ಪ್ರಶಸ್ತಿ.
ಸಾಹಿತ್ಯ ರಚನೆ
ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರು ಸಹೃದಯಿಗಳಾಗಿರುವಂತೆ ಸೃಜನಶೀಲ ಬರಹಗಾರರು ಆಗಿರುವವರು. ಹಾಗಾಗಿ ಹತ್ತಾರು ಪುಸ್ತಕಗಳನ್ನು ಬರೆದು ಆ ಮೂಲಕ ಜನರಲ್ಲಿ ಬಸವ ತತ್ವದ ವೈಚಾರಿಕತೆಯನ್ನು ತುಂಬುತ್ತಿದ್ದಾರೆ. ಅವರ ಅನೇಕ ಕೃತಿಗಳು ಮರಾಠಿ, ತೆಳಗು ಹಾಗೂ ಹಿಂದಿ ಭಾಷೆಗಳಿಗೆ ಅನುವಾದ ಆಗಿರುವುದನ್ನ ನೋಡಿದರೆ ಅವರ ಸಾಹಿತ್ಯದ ಜನಪ್ರಿಯತೆ ಅರ್ಥವಾಗುತ್ತದೆ. ಇಷ್ಟಲಿಂಗ ಪೂಜಾ ವಿಧಾನ, ಬಸವಜ್ಯೋತಿ, ಶಿವಶರಣೆಯರ ವಚನಗಳು, ಬಸವ ನೈವಿದ್ಯ, ಶರಣ ಸಾಹಿತ್ಯ ದರ್ಪಣ, ಧರ್ಮಗುರು ಬಸವಣ್ಣ ಮತ್ತು ಅಷ್ಟಾವರಣ, ಬಸವ ವಚನ ಸಿಂಚನ, ಚನ್ನಬಸವ ಪಟ್ಟದ್ದೆವರು,ಬಸವತತ್ವಗಳ ಆಚರಣೆ ಮತ್ತು ನಾವು, ಬಸವ ಚಿಂತನ, ಬಸವ ಸಂತತಿಗಳು, ಬಸವಧರ್ಮ ದರ್ಪಣ ಮತ್ತು ದಿನಕ್ಕೊಮ್ಮೆ ಏನು ನೆನೆದೇನ.
ಪುಸ್ತಕ ಪ್ರಕಟಣೆ
ಪುಸ್ತಕಗಳು ಮನುಷ್ಯರ ಅತ್ಯುತ್ತಮ ಸಂಗಾತಿಗಳಾಗಿದ್ದು ನಮ್ಮ ಸಂಸ್ಕೃತಿಯನ್ನ ಪಸರಿಸುವ ಮತ್ತು ಜ್ಞಾನವನ್ನು ಹೆಚ್ಚಿಸುವ ಸಾಧನವಾಗಿದೆ. ಮಾಹಿತಿ ಮತ್ತು ತಂತ್ರಜ್ಞಾನದ ಪ್ರಾಬಲ್ಯದಿಂದಾಗಿ ಪುಸ್ತಕ ಸಂಸ್ಕೃತಿ ಮರೆಯಾಗುತ್ತಿದೆ. ಓದುವ ವಲಯ ಕಡಿಮೆಯಾಗುತ್ತಿದೆ. ಹಾಗಾಗಿ ಉತ್ತಮ ಲೇಖಕರಿಂದ ಉತ್ತಮ ವಿಚಾರಗಳನ್ನು ಬರೆಸಿ ಪುಸ್ತಕಗಳನ್ನು ಪ್ರಕಟಿಸುವದರೊಂದಿಗೆ ಅಕ್ಷರ ಸಂಸ್ಕೃತಿಯನ್ನು ಬೆಳೆಸುವ ಸದುದ್ದೇಶದಿಂದ ಪೂಜ್ಯ ಶ್ರೀ. ಡಾ।। ಬಸವಲಿಂಗ ಪಟ್ಟದ್ದೆವರು ‘ಬಸವ ಧರ್ಮ ಪ್ರಸಾರ ಸಂಸ್ಥೆ ಹಿರೇಮಠ ಸಂಸ್ಥಾನ, ಭಾಲ್ಕಿ ’ ಎಂಬ ಹೆಸರಿನಲ್ಲಿ ಪ್ರಕಾಶನ ಸಂಸ್ಥೆ ತೆರೆದು ನೂರಾರು ಪುಸ್ತಕಗಳನ್ನು ಪ್ರಕಟಿಸುವ ಮೂಲಕ ಹೊಸ ಪ್ರತಿಭೆಗಳಿಗೆ ಅವಕಾಶ ಕೊಡುವುದು ಮತ್ತು ಬಸವ ತತ್ವವನ್ನು ಪುಸ್ತಕ ಸಂಸ್ಕೃತಿಯ ಮೂಲಕ ಪ್ರಚಾರ ಮಾಡುತ್ತಿರುವುದು ಶ್ರೀಗಳ ಗಮನಾರ್ಹ ಸಾಧನೆಗಳಾಗಿವೆ. ಪ್ರಕಟಣೆಯ ವಿವರ ಕನ್ನಡದಲ್ಲಿ 43, ಹಿಂದಿಯಲ್ಲಿ 4, ಇಂಗ್ಲೀಷಿನಲ್ಲಿ -1 ಪುಸ್ತಕ ಪ್ರಕಟಿಸಿರುವುದಲ್ಲದೆ ಡಾ।। ಚನ್ನಬಸವ ಪಟ್ಟದ್ದೆವರ ಪ್ರೀತಷ್ಠನ 2, ಮಹಾರಾಷ್ಟ್ರ ಬಸವ ಪರಿಷತ್ತಿನಿಂದ 34, ಆಂಧ್ರದ ಬಸವ ಪರಿಷತ್ತಿನಿಂದ 7 ಪುಸ್ತಕಗಳನ್ನು ಪ್ರಕಟಿಸುತ್ತಿದ್ದಾರೆ. ಪೂಜ್ಯರಿಗೆ ಸಂದ ಗೌರವ ಪ್ರಶಸ್ತಿಗಳು ಗೌರವ ಡಾಕ್ಟರೇಟ್ ಪದವಿ ಪೂಜ್ಯ ಶ್ರೀ ಬಸವಲಿಂಗ ಪಟ್ಟದ್ದೆವರು “ ಕನ್ನಡ ಜಂಗಮರು ”. ಬಸವ ತತ್ವ ಪ್ರಸಾರ, ಸಮಾಜ ಸೇವೆ, ಶೈಕ್ಷಣಿಕ ಅಭಿವೃದ್ಧಿ, ಕನ್ನಡತ್ವದ ವಿಕಾಸ, ಶ್ರೀಗಳ ಬದುಕಿನ ಮೂಲ ಸಿದ್ಧಾಂತಗಳಾಗಿವೆ. ಬಡವರ ದೀನ, ದುರ್ಬಲರ, ಮಹಿಳೆಯರ ಪರ ನಿಂತು ಸಾಮಾಜಿಕ ನ್ಯಾಯಕ್ಕಾಗಿ ಹೊರಾಡುತ್ತಿರುವ ಶ್ರೀಗಳು ಶಿಕ್ಷಣದ ಖಾಸಗಿಕರಣದ ಮಧ್ಯೆ ಶಿಕ್ಷಣವನ್ನು ಮಾನವೀಕರಣಗೊಳಿಸಿದವರು. ಅನಾಥರು, ವೃದ್ಧರೂ, ವಿಧವೆಯರು, ವಿಕಲಚೇತನರಿಗೆ ಆಶ್ರಯ ನೀಡಿ ಮಾನವೀಯತೆ ಮೇರೆದವರು. ಅಂತರ್ಜಾತಿ ವಿವಾಹವೇರ್ಪಡಿಸಿ ಸಾಮಾಜಿಕ ಸಾಮರಸ್ಯ, ರಾಷ್ಟ್ರೀಯ ಭಾವೈಕ್ಯತೆ ನೆಲೆಗೊಳಿಸಿದವರು. ಹೀಗೆ ಪ್ರತಿಫಲಾಪೇಕ್ಷವಿಲ್ಲದ  ಅಹರ್ನಿಷ ಸೇವೆಗಾಗಿ ಗುಲ್ಬರ್ಗಾ ವಿಶ್ವವಿದ್ಯಾಲಯ ಗೌರವ ಡಾಕ್ಟರೇಟ್ ಪದವಿ ಸಂದಿದೆ. ಕಲ್ಯಾಣ ಬಸವ ಶ್ರೀ ಪ್ರಶಸ್ತಿ ಪೂಜ್ಯ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೆವರು ಬಸವಯೋಗನುಷ್ಠಾನ ಕೈಗೊಂಡು ಅರವತ್ಮೂರು ದಿವಸಗಳ ಅವಧಿ ಮುಕ್ತಾಯವಾದ ನಂತರ ಬೀದರ ಜಿಲ್ಲೆಯ ನಾಗರಿಕ ಸಮಿತಿ ವತಿಯಿಂದ “ಕಲ್ಯಾಣ ಬಸವಣ್ಣ ” ಎಂಬ ಪ್ರಶಸ್ತಿಯನ್ನು ದಿನಾಂಕ : 22/11/2000 ರಂದು ಪೂಜ್ಯ ಬಸವಲಿಂಗ ಪಟ್ಟದ್ದೆವರಿಗೆ ಅರ್ಪಿಸಿದರು. ಇದೆ ಸಂಧರ್ಭದಲ್ಲಿ ಬೀದರ ರಹಸ್ಯ ಕನ್ನಡ ದಿನಪತ್ರಿಕೆಯ ಸಂಪಾದಕರಾದ ಶ್ರೀ.ಡಿ.ಕೆ.ಸಿದ್ರಾಮ ಅವರು ರೂ.50,000/- (ರೂ . ಐವತ್ತು ಸಾವಿರ ಮಾತ್ರ) ಹಮ್ಮಿಣಿ ಭಾಲ್ಕಿ ಹಿರೇಮಠಕ್ಕೆ ಸಲ್ಲಿಸುತ್ತಾರೆ. ರಮಣಶ್ರೀ ಶರಣ ಪ್ರಶಸ್ತಿ ಮಠಗಳೆಂದರೆ ಕೇವಲ ಧರ್ಮ ಪ್ರಚಾರ ಎಂಬುವುದನ್ನು ಮೀರಿ ಹಿಂದುಳಿದ ಈ ಭಾಗದಲ್ಲಿ ಶಿಕ್ಷಣಕ್ಕೆ ಆದ್ಯತೆಯನ್ನು ನೀಡಿರುವ ಪೂಜ್ಯ ಶ್ರೀ ಬಸವಲಿಂಗ ಪಟ್ಟದ್ದೆವರ ಶೈಕ್ಷಣಿಕ ಸೇವೆ ಅಪಾರವಾದದ್ದು. ಹಳ್ಳಿಗಳಲ್ಲಿ ಕನ್ನಡ ಶಾಲೆಗಳನ್ನು ತೆರೆದು ಶೈಕ್ಷಣಿಕ ಅಭಿವೃದ್ಧಿಗೆ ನೆರವಾಗಿದ್ದಾರೆ. ಶರಣ ಸಂಸ್ಕೃತಿಯನ್ನು ವಿದ್ಯಾರ್ಥಿಗಳಲ್ಲಿ ಬಿಂಬಿಸುವ ಮೂಲಕ ಶಿಕ್ಷಣವನ್ನು ವಿದ್ಯಾರ್ಥಿಗಳಿಗೆ ಬೋಧಿಸುವ ಕ್ರಮವು ಈ ವಿದ್ಯಾಪೀಠದ ವಿಶೇಷತೆಯಾಗಿದೆ. ಈ ಸೇವೆ ಸಾಧನೆಗಳನ್ನು ಗೌರವಿಸಿ ದಿನಾಂಕ : 17-11-2008 ರಂದು ಬೆಂಗಳೂರಿನ ರಮಣಶ್ರೀ ಪ್ರತಿಷ್ಠಾನ ಮತ್ತು ಅಖಿಲ ಭಾರತ ಶರಣ ಸಾಹಿತ್ಯ ಪರಿಷತ್ತು ಇವರ ವತಿಯಿಂದ “ರಮಣಶ್ರೀ ಶರಣ ಪ್ರಶಸ್ತಿ ” ಯನ್ನು ಪೂಜ್ಯ ಶ್ರೀ ಬಸವಲಿಂಗ ಪಟ್ಟದ್ದೇವರಿಗೆ ನೀಡಿ ಗೌರವಿಸಿದ್ದಾರೆ. ಸುವರ್ಣ ಕರ್ನಾಟಕ ಏಕೀಕರಣ ಪುರಸ್ಕಾರ ಪೂಜ್ಯ ಡಾ।। ಚನ್ನಬಸವ ಪಟ್ಟದ್ದೇವರು ಕರ್ನಾಟಕ ಏಕೀಕರಣ ಚಳುವಳಿಯಲ್ಲಿ ಸಕ್ರಿಯವಾಗಿ ಭಾಗವಹಿಸಿದ ಅವರು ಕನ್ನಡ ನಾಡು-ನುಡಿಯ ಸೇವೆ ನಿರಂತರ ಮಾಡುತ್ತಾ ಬಂದಿದ್ದಾರೆ. ಇವರ ನಂತರದಲ್ಲಿ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೇವರ ಶೈಕ್ಷಣಿಕ, ಸಾಮಾಜಿಕ, ಸಾಹಿತ್ಯಿಕ ಸೇವೆಗಳನ್ನು ಗೌರವಿಸಿ ಮತ್ತು ಶ್ರೀ ಮಠದ ಎಲ್ಲಾ ಕನ್ನಡಪರ ಚಟಿವಟಿಕೆಯಿಂದಾಗಿ ಕ್ರಿ.ಶ. 2006 ರಲ್ಲಿ ಕರ್ನಾಟಕ ರಾಜ್ಯವು ಸುವರ್ಣ ಮಹೋತ್ಸವ ಅಚರಿಸುತ್ತಿರುವ ಸಂಧರ್ಭದಲ್ಲಿ ಭಾಲ್ಕಿಯ ಹಿರೇಮಠ ಸಂಸ್ಥಾನಕ್ಕೆ “ ಸುವರ್ಣ ಕರ್ನಾಟಕ ಏಕೀಕರಣ ಪುರಸ್ಕಾರ ” ಘೋಷಿಸಿತ್ತು. ದಿನಾಂಕ : 01-11-2006 ರಂದು ಅಂದಿನ ಮುಖ್ಯಮಂತ್ರಿಗಳಾದ ಮಾನ್ಯ ಶ್ರೀ ಎಚ್.ಡಿ. ಕುಮಾರಸ್ವಾಮಿ ಅವರಿಂದ ಶ್ರೀ ಡಾ।। ಬಸವಲಿಂಗ ಪಟ್ಟದ್ದೇವರು ಈ ಪುರಸ್ಕಾರವನ್ನು ಪಡೆದರು. ಈ ಪ್ರಶಸ್ತಿ ಲಭಿಸಿದ್ದಕ್ಕೆ ಬೆಳಗಾವಿ,ಜಿಡಗಾ, ನಾಲವಾರ ಮುಂತಾದ ಮಠಗಳ ಮಠಾಧೀಶರು ಹಾರ್ದಿಕವಾಗಿ ಅಭಿನಂದಿಸಿದ್ದಾರೆ.ವಿವಿಧ ಸಂಘ-ಸಂಸ್ಥೆಗಳ ಪದಾಧಿಕಾರಿಗಳು ಭಕ್ತಿಯಿಂದ ಅಭಿನಂದಿಸಿ ಸಂತೋಷಪಟ್ಟಿದ್ದಾರೆ.
ಸುಶ್ಮಾ ವರ್ಮಾ
ಸುಶ್ಮಾ ವರ್ಮಾ, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸಮಾನ್ ಹಾಗೂ ವಿಕೇಟ್ ಕೀಪರ್. ದೇಶಿ ಕ್ರಿಕೆಟ್‍ನಲ್ಲಿ ಹಿಮಾಚಲ ಪ್ರದೇಶ ಕ್ರಿಕೆಟ್ ತಂಡಕ್ಕೆ ಆಡುತ್ತಾರೆ.
ಆರಂಭಿಕ ಜೀವನ
ಸುಶ್ಮಾ ರವರು ನವಂಬರ್ ೦೩, ೧೯೯೭ರಂದು ಶಿಮ್ಲಾ ಹಿಮಾಚಲ ಪ್ರದೇಶದಲ್ಲಿ ಜನಿಸಿದರು. ಇವರ ತಂದೆ ಭೋಪಾಲ್ ಸಿಂಗ್ ವರ್ಮಾ ಸುಶ್ಮಾರವರು ಮನೆಗೆ ಸಮೀಪದಲ್ಲಿ ಉಳಿಯಲು ಬಯಸಿದ್ದರು. ಆದರೆ ಶಿಮ್ಲಾದಲ್ಲಿರುವ "ಪೋರ್ಟ್ಮೋರ್ಟ್ ಗವರ್ನಮೆಂಟ್ ಮಾಡೆಲ್" ಶಾಲೆಗೆ ಹೋಗಲು ಸುಷ್ಮಾ ನಿಸ್ಚಯಿಸಿದರು.ಇವರು ಕ್ರಿಕೆಟ್ ಅಷ್ಟೆ ಅಲ್ಲದೆ ವಾಲಿಬಾಲ್, ಹ್ಯಾಂಡ್ಬಾಲ್, ಮತ್ತು ಬ್ಯಾಡ್ಮಿಂಟನ್‍ ಆಡುತ್ತಾರೆ. ಈ ಆಟಗಳಲ್ಲಿ ಇವರು ರಾಜ್ಯಮಟ್ಟದ ಆಟಗಾರರಾಗಿದ್ದರೂ ಇವರು ಕ್ರಿಕೆಟ್‌ನ ಸಾಥ ಹಿಡಿದರು.
ಪ್ರಥಮ ದರ್ಜೆ ಕ್ರಿಕೆಟ್
ಇವರು ಹಿಮಾಚಲ ಪ್ರದೇಶ ಕ್ರಿಕೆಟ್ ಅಸೋಸಿಯೇಷನ್‍ಗಾಗಿ ಆಟವಾಡಿದ್ದಾರೆ. ಇವರ ನಾಯಕತ್ವದಲ್ಲಿ ಹಿಮಾಚಲ ಪ್ರದೇಶ ಕ್ರಿಕೆಟ್ ತಂಡ ೨೦೧೧ರಲ್ಲಿ ಅಂಡರ್-೧೯ ಆಲ್-ಇಂಡಿಯಾ ಮಹಿಳೆಯರ ಪಂದ್ಯಾವಳಿಯಲ್ಲಿ ರನ್ನರ್-ಅಪ್ ಆಗಿತ್ತು. ಅಂತರರಾಷ್ಟ್ರೀಯ ಕ್ರಿಕೆಟ್ನಲ್ಲಿ ಭಾರತವನ್ನು ಪ್ರತಿನಿಧಿಸಲು ಹಿಮಾಚಲ ಪ್ರದೇಶದಿಂದ ಆಯ್ಕೆಯಾದ ಮೊದಲ ಕ್ರಿಕೆಟಿಗರಾಗಿದ್ದಾರೆ.
ದೇಶೀ ಕ್ರಿಕೆಟ್‍ನಲ್ಲಿ ಕಡಿಮೆ ಅವಕಾಶಗಳನ್ನು ಪಡೆದ ಇವರು, ರೈಲ್ವೇಸ್‌ಗಾಗಿ ಆಟವಾಡಲು ಪ್ರಾರಂಭಿಸಿದರು. ಇವರು ಮಿಥಾಲಿ ರಾಜ್, ಹರ್ಮನ್ಪ್ರೀತ್ ಕೌರ್ ಮತ್ತು ಪುನಾಮ್ ರೌತ್ರೊಂದಿಗೆ ಆಟವಾಡಿದ್ದಾರೆ.
ಅಂತರರಾಷ್ಟ್ರೀಯ ಕ್ರಿಕೆಟ್
ಏಪ್ರಿಲ‍್ ೦೫, ೨೦೧೩ರಲ್ಲಿ ವಡೋದರಾದಲ್ಲಿ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡೆದ ಮೂರನೇ ಟಿ-೨೦ ಪಂದ್ಯದ ಮೂಲಕ ಸುಶ್ಮಾ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ನವಂಬರ್ ೧೬, ೨೦೧೪ರಲ್ಲಿ ಮೈಸೂರಿನಲ್ಲಿ ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ಧ ನಡೆದ ಏಕೈಕ ಟೆಸ್ಟ್ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು. ನಂತರ ನವಂಬರ್ ೨೪, ೨೦೧೪ರಲ್ಲಿ ಬೆಂಗಳೂರಿನಲ್ಲಿ ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ಧ ನಡೆದ ಮೊದಲ ಏಕದಿನ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ನಲ್ಲಿ ಪಾದಾರ್ಪನೆ ಮಾಡಿದರು.
ರುಕ್ಮಿಣಿ ದೇವಿ ದೇವಾಲಯ
right|thumb|ರುಕ್ಮಿಣಿ ದೇವಿ ದೇವಾಲಯ ರುಕ್ಮಿಣಿ ದೇವಿ ದೇವಾಲಯ ದ್ವಾರಕಾದಲ್ಲಿರುವ ಒಂದು ದೇವಾಲಯವಾಗಿದ್ದು, ದ್ವಾರಕಾ ನಗರದಿಂದ ೨ ಕಿಲೊಮೀಟರ್ (೧.೨ ಮೈಲಿ) ದೂರವಿದೆ. ಇದು ರುಕ್ಮಿಣಿಗೆ (ಕೃಷ್ಣನ ಮುಖ್ಯ ರಾಣಿ) ಸಮರ್ಪಿತವಾಗಿದೆ. ಈ ದೇವಾಲಯವು ೨,೫೦೦ ವರ್ಷ ಹಳೆಯದೆಂದು ಹೇಳಲಾಗಿದೆ. ಆದರೆ ಇದರ ಪ್ರಸಕ್ತ ರೂಪದಲ್ಲಿ ಇದು ೧೨ನೇ ಶತಮಾನಕ್ಕೆ ಸೇರಿದ್ದೆಂದು ನಿರ್ಣಯಿಸಲಾಗಿದೆ.
ವಿವರ
ಇದು ಸಮೃದ್ಧವಾಗಿ ಕೆತ್ತಲ್ಪಟ್ಟ ದೇವಾಲಯವಾಗಿದ್ದು ಹೊರಭಾಗದಲ್ಲಿ ದೇವ ದೇವತೆಗಳ ಶಿಲ್ಪಗಳಿಂದ ಅಲಂಕೃತವಾಗಿದೆ. ಗರ್ಭಗುಡಿಯು ರುಕ್ಮಿಣಿಯ ಮುಖ್ಯ ವಿಗ್ರಹಕ್ಕೆ ಸ್ಥಳ ಒದಗಿಸಿದೆ. ಕೆತ್ತಲ್ಪಟ್ಟ ನರತರಗಳು (ಮನುಷ್ಯಾಕೃತಿಗಳು) ಮತ್ತು ಕೆತ್ತಲ್ಪಟ್ಟ ಗಜತರಗಳು (ಆನೆಗಳು) ಗೋಪುರದ ಆಧಾರಭಾಗದಲ್ಲಿನ ಫಲಕಗಳಲ್ಲಿ ಚಿತ್ರಿಸಲ್ಪಟ್ಟಿವೆ.
ಪುರಾಣ ಕಥೆ
ಕೃಷ್ಣ ಮತ್ತು ರುಕ್ಮಿಣಿಯರಿಗೆ ಪ್ರತ್ಯೇಕ ದೇವಾಲಯಗಳಿರುವ ಬಗ್ಗೆ ಒಂದು ಪುರಾಣ ಕಥೆಯಿದೆ. ಒಮ್ಮೆ ದೂರ್ವಾಸ ಋಷಿಯನ್ನು ಊಟಕ್ಕೆಂದು ತಮ್ಮ ಮನೆಗೆ ಕೃಷ್ಣ ಮತ್ತು ರುಕ್ಮಿಣಿಯರು ರಥದಲ್ಲಿ ಕರೆದುಕೊಂಡು ಹೋಗುತ್ತಿದ್ದರು. ದಾರಿಯಲ್ಲಿ, ರುಕ್ಮಿಣಿಗೆ ಬಾಯಾರಿಕೆಯಾದಾಗ ಕೃಷ್ಣನು ತನ್ನ ಹೆಬ್ಬೆರಳಿನಿಂದ ನೆಲವನ್ನು ತಿವಿದಾಗ ಗಂಗಾಜಲವು ಬಂದು ಅವಳ ಬಾಯಾರಿಕೆ ತಣಿಯಿತು. ಆದರೆ ತನಗೆ ಕುಡಿಯಲು ನೀರು ಕೊಡುವ ಸೌಜನ್ಯ ರುಕ್ಮಿಣಿಗೆ ಬರಲಿಲ್ಲವೆಂದು ದೂರ್ವಾಸರಿಗೆ ಅಪಮಾನವಾಯಿತು. ಹಾಗಾಗಿ ಅವಳು ತನ್ನ ಗಂಡನಿಂದ ಬೇರೆಯಾಗಿ ಇರುವಳು ಎಂದು ಅವರು ಶಾಪ ಕೊಟ್ಟರು.
ಉಲ್ಲೇಖಗಳು
ವರ್ಗ:ದೇವಾಲಯಗಳು
ಟಿ. ವಿ. ಥಾಮಸ್
'''ಟಿ.ವಿ. ಥಾಮಸ್''' (೨ ಜುಲೈ ೧೯೧೦ - ೨೬ ಮಾರ್ಚ್ ೧೯೭೭) ಕೇರಳದ ಅಲೆಪ್ಪಿಯ ಭಾರತೀಯ ಕಮ್ಯುನಿಸ್ಟ್ ನಾಯಕರಾಗಿದ್ದರು. ಅವರು ಮೊದಲ ಇಎಂಎಸ್ ನಂಬೂದರಿಪಾಡ್ ಸಚಿವಾಲಯದಲ್ಲಿ ಕಾರ್ಮಿಕ ಮತ್ತು ಸಾರಿಗೆ ಸಚಿವರಾಗಿದ್ದರು (೫ ಏಪ್ರಿಲ್ ೧೯೫೭ ರಿಂದ ೩೧ ಜುಲೈ ೧೯೫೯), ಎರಡನೇ ಇಎಂಎಸ್ ನಂಬೂದರಿಪಾಡ್ ಸಚಿವಾಲಯದಲ್ಲಿ (೬ ಮಾರ್ಚ್ ೧೯೬೭ ರಿಂದ ೨೧ ಅಕ್ಟೋಬರ್ ೧೯೬೯) ಮತ್ತು ಎರಡನೇ ಅಚ್ಯುತ ಮೆನನ್ ಸಚಿವಾಲಯದಲ್ಲಿ ಕೈಗಾರಿಕೆಗಳ ಮಂತ್ರಿ ( ೨೫ ಸೆಪ್ಟೆಂಬರ್ ೧೯೭೧ ರಿಂದ ೨೫ ಮಾರ್ಚ್ ೧೯೭೭). ಅವರು ತಿರುವಾಂಕೂರು-ಕೊಚ್ಚಿನ್ ವಿಧಾನಸಭೆಯಲ್ಲಿ ವಿರೋಧ ಪಕ್ಷದ ನಾಯಕರಾಗಿದ್ದರು ( ೧೯೫೪-೫೬ ).
ಅವರು ತಿರುವಾಂಕೂರು ರಾಜ್ಯ ಕಾಂಗ್ರೆಸ್ ಮೂಲಕ ರಾಜಕೀಯ ಪ್ರವೇಶಿಸಿದರು ಮತ್ತು ಅದರ ರಾಜ್ಯ ಸಮಿತಿ ಸದಸ್ಯರಾಗಿದ್ದರು. ೧೯೪೦ ರ ದಶಕದ ಆರಂಭದಲ್ಲಿ ಕೇರಳದಲ್ಲಿ ಅಂತಿಮವಾಗಿ ರೂಪುಗೊಂಡ ನಂತರ ಅವರು ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾಕ್ಕೆ ಸೇರಿದರು. ೧೯೬೪ ರಲ್ಲಿ ಕಮ್ಯುನಿಸ್ಟ್ ಪಕ್ಷವು ವಿಭಜನೆಯಾದಾಗ, ಅವರು ಮಾತೃ ಪಕ್ಷವಾದ ಸಿಪಿಐನೊಂದಿಗೆ ಉಳಿಯಲು ನಿರ್ಧರಿಸಿದರು. link=//upload.wikimedia.org/wikipedia/commons/thumb/9/94/Kerala_Council_of_Ministers_1957_EMS.jpg/500px-Kerala_Council_of_Ministers_1957_EMS.jpg|left|thumb|500x500px| ಮಂತ್ರಿಗಳ ಮಂಡಳಿ (೧೯೫೭–೫೯); ಟಿ.ವಿ. ಥಾಮಸ್ ಎಡದಿಂದ ನಾಲ್ಕನೇ ಸ್ಥಾನದಲ್ಲಿದ್ದಾರೆ ಅವರು ಕೇರಳದ ಮೊದಲ ತಲೆಮಾರಿನ ಟ್ರೇಡ್ ಯೂನಿಯನ್ ನಾಯಕರಲ್ಲಿ ಒಬ್ಬರಾಗಿದ್ದರು ಮತ್ತು ಭಾರತೀಯ ಸ್ವಾತಂತ್ರ್ಯ ಚಳುವಳಿಯಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡಿದ್ದರು. ಅವರು ಅಲೆಪ್ಪಿಯಲ್ಲಿ ತೆಂಗಿನ ಕಾರ್ಮಿಕರು ಮತ್ತು ರೈತರನ್ನು ಸಂಘಟಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು ಮತ್ತು ಪುನ್ನಪ್ರಾ-ವಯಲಾರ್ ದಂಗೆಯ ನಾಯಕರಾಗಿದ್ದರು. ಥಾಮಸ್ ದೂರದೃಷ್ಟಿಯ ನಾಯಕರಾಗಿದ್ದರು ಮತ್ತು ಕೈಗಾರಿಕೆಗಳ ಸಚಿವರಾಗಿ, ಅವರು ಕೈಗಾರಿಕೀಕರಣದ ಹಾದಿಯನ್ನು ಪ್ರಜ್ವಲಿಸಿದ ಕೇರಳದ ಕೈಗಾರಿಕಾ ವಲಯಕ್ಕೆ ಮೂಲಸೌಕರ್ಯಗಳನ್ನು ನಿರ್ಮಿಸುವ ಜವಾಬ್ದಾರಿಯನ್ನು ಹೊಂದಿದ್ದರು ಆದರೆ ದುರದೃಷ್ಟವಶಾತ್ ನಂತರದ ಮಂತ್ರಿಗಳು ಅದನ್ನು ಮುಂದುವರಿಸಲಿಲ್ಲ.
ಥಾಮಸ್ ಅವರ ಸಮಕಾಲೀನ ಕಮ್ಯುನಿಸ್ಟ್ ನಾಯಕರಂತೆ ನಾಸ್ತಿಕರಾಗಿದ್ದರು. ೨೦೧೫ ರಲ್ಲಿ ಮಾಜಿ ಆರ್ಚ್‌ಬಿಷಪ್ ಜೋಸೆಫ್ ಪೊವಾಥಿಲ್ ಅವರು ಥಾಮಸ್ ಅವರು ಕ್ರಿಶ್ಚಿಯನ್ ಧರ್ಮಕ್ಕೆ ಮರಳಲು ಬಯಸುತ್ತಾರೆ ಮತ್ತು ಅವರ ಮರಣಶಯ್ಯೆಯಲ್ಲಿದ್ದಾಗ ಪವಿತ್ರ ಕಮ್ಯುನಿಯನ್ ಸ್ವೀಕರಿಸಲು ಬಯಸುತ್ತಾರೆ ಎಂದು ಹೇಳಿದಾಗ ಆ ವಿವಾದವು ಸ್ಫೋಟಗೊಂಡಿತು. ಆದಾಗಿಯೂ, ಗೌರಿ ಅಮ್ಮ ಸೇರಿದಂತೆ ಅವರ ಹಲವಾರು ಸಮಕಾಲೀನರು ಹಕ್ಕುಗಳನ್ನು ತಿರಸ್ಕರಿಸಿದರು, ಥಾಮಸ್ ಅವರು ಕಮ್ಯುನಿಸಂನಲ್ಲಿ ತಮ್ಮ ನಂಬಿಕೆಯನ್ನು ಎಂದಿಗೂ ತ್ಯಜಿಸಲಿಲ್ಲ ಎಂದು ಹೇಳಿದರು.
ಜನಪ್ರಿಯ ಸಂಸ್ಕೃತಿಯಲ್ಲಿ
೧೯೯೦ ರ ಮಲಯಾಳಂ ಚಲನಚಿತ್ರ ಲಾಲ್ ಸಲಾಮ್ ಟಿ.ವಿ. ಥಾಮಸ್ ಮತ್ತು ಗೌರಿ ಅಮ್ಮ ಅವರ ಜೀವನದಿಂದ ಭಾಗಶಃ ಸ್ಫೂರ್ತಿ ಪಡೆದಿದೆ. ಮೋಹನ್ ಲಾಲ್ ಕಾಮ್ರೇಡ್ ಸ್ಟೀಫನ್ ನೆಟ್ಟೂರನ್ (ವರ್ಗೀಸ್ ವೈದ್ಯನ್ ಅವರಿಂದ ಸ್ಫೂರ್ತಿ), ಮುರಳಿ ಕಾಮ್ರೇಡ್ ಡಿಕೆ ಆಂಟನಿ (ಟಿವಿ ಥಾಮಸ್ ಅವರಿಂದ ಸ್ಫೂರ್ತಿ) ಮತ್ತು ಗೀತಾ ಕಾಮ್ರೇಡ್ ಸೇತುಲಕ್ಷ್ಮಿ (ಗೌರಿ ಅಮ್ಮನಿಂದ ಸ್ಫೂರ್ತಿ) ಪಾತ್ರದಲ್ಲಿ ನಟಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕೆ.ವಿ.ರಾಜೇಶ್ವರಿ
ಈ ಕಾದಂಬರಿಗಳು ಚಲನಚಿತ್ರವಾಗಿವೆ:
ವರ್ಗ:ಕನ್ನಡ ಸಾಹಿತ್ಯ ಕೆ.ವಿ.ರಾಜೇಶ್ವರಿ ಕೆ.ವಿ.ರಾಜೇಶ್ವರಿ
ತಂತ್ರಜ್ಞಾನದ ಉಪಯೋಗಗಳು
ಭಾರತದ ಬೆಳವಣಿಗೆಗಳಲ್ಲಿ  ಮುಖ್ಯವಾದ  ಬೆಳವಣಿಗೆ  ಎಂದರೆ  ತಂತ್ರಜ್ಞಾನದ  ಬೆಳವಣಿಗೆ. ತಂತ್ರಜ್ಞಾನ ಎಂದರೆ  ಉಪಕರಣಗಳ  ಜ್ಞಾನದ,ತಂತ್ರಗಳ, ಯಂತ್ರಗಳ ಸಹಾಯದಿಂದ  ಹೊಸ ಸಮಸ್ಯೆಗಳ ಪರಿಹಾರ ಮತು  ಮೊದಲೆ ಅಸ್ತಿತ್ವದಲ್ಲಿರುವ ಪರಿಹಾರಗಳನ್ನು ಸುಧಾರಿಸಿ ಒಂದು  ಗುರಿ ಸಾಧಿಸುವುದು. ತಂತ್ರಜ್ಞಾನದಿಂದ ಇಂದು ಅನೇಕ ಕ್ಷೇತ್ರಗಳಲಿ ಕಾಣಬಹುದು. ಉದಹರಣೆಗೆ ಇಂದು ಶಾಲ ಕಾಲೇ`ಜುಗಳಲಲ್ಲಿ ಪಾಠ ಮಾಡುವ ರೀತಿ ಬದಲಾಗಿದೆ. ತಂತ್ರಜ್ಞಾನದ ಉಪಯೋಗಗಳನನ್ನು  ವಿವರವಾಗಿ ನೋಡೊಣ.
ಬೋಧನೆ ಮತ್ತು ಕಲಿಕೆಯಲ್ಲಿ ತಂತ್ರಜ್ಞಾನದ ಬಳಕೆ
ತಂತ್ರಜ್ಞಾನದ ಬಳಕೆಯಿಂದ ಮಕ್ಕಳಿಗೆ ಪಾಠ ಕಲಿಯಲು ಸುಲಭವಾಗಿದೆ. ತಂತ್ರಜ್ಞಾನ ಬೋಧನೆ ಮತ್ತು ಕಲಿಕೆ ಎರಡನ್ನು  ಬೆಂಬಲಿಸಲು ಬಳಸಲಾಗುತ್ತದೆ. ತರಗತಿಗಳಲ್ಲಿ ಕಂಪ್ಯೂಟರ್ ಜೊತೆ ಡಿಜಿಟಲ್ ಕಲಿಕೆಯನ್ನು ಪರಿಚಯಿಸಲಾಗಿದೆ. ಇಂತಹ ಸೌಲಭ್ಯಗಳು ವಿದ್ಯಾರ್ಥಿಗಳ ಭಾಗವಹಿಸಿಕೆ  ಮತ್ತು  ಪ್ರೇರಣೆಯನ್ನು  ಹೆಚ್ಚಿಸುತ್ತದೆ. ಆನ್ಲೈನ್ ಕಲಿಕೆಯ ತುಂಬಾ ಅವಕಾಶಾಗಳು ಮತ್ತು ಮುಕ್ತ ಶೈಕ್ಶಣಿಕ ಸಂಪನ್ಮೂಲಗಳು ಮತ್ತು ಇತರ   ತಂತ್ರಜ್ಞಾನಗಳ ಬಳಕೆಯಿಂದ  ಕಲಿಕೆಯ ಉತ್ಪಾದಕತೆಯನ್ನು ಹೆಚ್ಚಿಸಬಹುದು. ತಂತ್ರಜ್ಞಾನದ ವ್ಯವಸ್ದೆಯ  ಮೂಲಕ ಪುಸ್ತಕಗಳನ್ನು ಖರಿದಿಸುವ ಖರ್ಚುಗಳನ್ನು  ಕಡಿಮೆ  ಮಾಡುತ್ತದೆ. ’
ಸಂವಹನದಲ್ಲಿ ತಂತ್ರಜ್ಞಾನದ ಬಳಕೆ
ತಂತ್ರಜ್ಞಾನದ ಬಳಕೆಯಿಂದ  ಇಂದು  ಸಂವಹನ  ಅತ್ಯಂತ  ಸುಲಭವಾಗಿದೆ. ಮೊಬೈಲ್, ದೂರವಾಣಿನಂತಹ ಅನನ್ಯ  ಸಾಧನಗಳನ್ನು  ಪರಿಚಯಿಸಲಾಗಿದೆ. ಇವುಗಳ ಸಹಾಯದಿಂದ  ಜನರು  ಎಷ್ಟೂ  ದೂರದಲ್ಲಿದ್ದರು  ಒಬ್ಬರನ್ನೊಬ್ಬರು  ಸಂಪರ್ಕ  ಮಾಡಲು  ಸುಲಭವಾಗಿದೆ. ಸಂಪರ್ಕಗಳನ್ನು,,ಫೋಟೋಗಳನ್ನು,, ವೀಡಿಯೊಗಳನ್ನು  ಅಥವಾ  ಕಡಿತಗಳನ್ನು  ಸಾಮಾಜಿಕ ನೆಟ್ವರ್ಕಿಂಗ್ ಸೈಟ್ಗಳ  ಮೂಲಕ  ಹಂಚಿಕೊಳ್ಲ,ಬಹುದಾಗಿದೆ. ದೂರವಾಣಿ ಸಂಪರ್ಕ ಸುಲಭವಾದ ಮಾರ್ಗವಾಗಿದೆ,  ವೇಗವಾಗಿ  ಸಾಮೂಹಿಕ  ಜನಪ್ರಿಯತೆಯನ್ನು  ಪಡೆಯುತ್ತಿರುವ ಮತ್ತೊಂದು  ಆನ್ಲೈನ್   ಸಲಕರಣೆ  ಸ್ಕೈಪ್.ಸ್ಕೈಪ್  ವೆಬ್ಸೈಟಿನ  ಮೂಲಕ  ಜನರು  ವಿವಿಧ  ರೀತಿಯಲ್ಲಿ  ಸಂಪರ್ಕಿಸಲು  ಸಾಧ್ಯವಾಗುತ್ತದೆ. ಒಂದು ಲೈವ್  ವೀಡಿಯೊ  ಮೂಲಕ  ಜನರು  ಸಂವಹನ  ಮಾಡಬಹುದಾದ  ಒಂದು  ಉಚಿತ  ವೈಶಿಷ್ಟತೆಯನ್ನು  ಇದು  ಹೊಂದಿದೆ..
ವ್ಯವಸಾಯದಲ್ಲಿ ತಂತ್ರಜ್ಞಾನದ ಬಳಕೆ
ತಂತ್ರಜ್ಞಾನದ ಬಳಕೆಯಿಂದ ವ್ಯವಸಾಯಕ್ಕೆ  ಬಹಳ  ಉಪಯೋಗಗಳು  ದೊರಕಿವೆ. ತಂತ್ರಜ್ಞಾನ ಕೃಷಿ ಉದ್ಯಮ ಬೆಳೆಸುವಲ್ಲಿ ದೊಡ್ಡ ಪಾತ್ರ ವಹಿಸಿದೆ. ಇಂದು ಕೃಷಿ ಜೈವಿಕ ತಂತ್ರಜ್ಞಾನದ ಬಳಕೆಯಿಂದ ಮರುಭೂಮಿ ಬೆಳೆಗಳನ್ನು ಬೆಳೆಯಲು ಅಸಾಧ್ಯ. ಸಸ್ಯಗಳು ಬರ ಪರಿಸ್ಥಿತಿಯಲ್ಲಿಯೂ  ಬದುಕುವುದು ತಂತ್ರಜ್ಞಾನದಿಂದ  ಸಾಧ್ಯವಾಗಿದೆ. ಮೊಬೈಲ್ ಅಪ್ಲಿಕೇಶನ್ಗಳು ರೈತರಿಗೆ  ಕ್ಷೇತ್ರದಲ್ಲಿ ಲಭ್ಯವಿರುವ ಹುಲ್ಲು ಪ್ರಮಾಣವನ್ನು  ತಿಳಿಯಲು  ಸಹಾಯವಾಗಿದೆ. ತಂತ್ರಜ್ಞಾನದಿಂದ ವ್ಯವಸಾಯವು ನಿಜವಾದ  ವ್ಯವಹಾರವಾಗಿ  ಬದಲಾಗಿದೆ.
ಉದ್ಯಮದಲ್ಲಿ ತಂತ್ರಜ್ಞಾನದ ಬಳಕೆ
ಕೈಗಾರಿಕೆ ತಂತ್ರಜ್ಞಾನ ಎಂದರೆ ಎಂಜಿನಿಯರಿಂಗ್ ಮತ್ತು ಉತ್ಪಾದನೆ. ತಂತ್ರಜ್ಞಾನದ ಬಳಕೆಯಿಂದ ನಿರ್ಮಾಣವನ್ನು  ಸರಳ  ಮಾಡುವುದು. ಕೈಗಾರಿಕಾ ತಂತ್ರಜ್ಞಾನ ಕ್ಷೇತ್ರದಲ್ಲಿ ಕಂಪನಿಯ ಸೃಜನಶೀಲ ಮತ್ತು ತಾಂತ್ರಿಕವಾಗಿ ಪ್ರವೀಣ ವ್ಯಕ್ತಿಗಳನ್ನು ಬಳಸಿ  ಕಂಪನಿಯ ಸಮರ್ಥ ಮತ್ತು ಲಾಭದಾಯಕ ಉತ್ಪಾದಕತೆಯನ್ನು  ಸಾಧಿಸಲಾಗಿದೆ. ಕೈಗಾರಿಕಾ ತಂತ್ರಜ್ಞಾನ ಕಾರ್ಯಕ್ರಮಗಳು ಸಾಮಾನ್ಯವಾಗಿ ಆಪ್ಟಿಮೈಸೇಶನ್ ಸಿದ್ಧಾಂತದಲ್ಲಿ ಸೂಚನಾ, ಮಾನವ ಅಂಶಗಳು, ಸಾಂಸ್ಥಿಕ ನಡವಳಿಕೆ, ಕೈಗಾರಿಕಾ ಪ್ರಕ್ರಿಯೆಗಳು, ಕೈಗಾರಿಕಾ ಯೋಜನೆ ಕಾರ್ಯವಿಧಾನಗಳು, ಕಂಪ್ಯೂಟರ್ ಅಪ್ಲಿಕೇಷನ್ಸ್, ಮತ್ತು ವರದಿ ಮತ್ತು ತಯಾರಿ ಸೇರಿವೆ.
ತಂತ್ರಜ್ಞಾನದ ಅನಾನುಕೂಲ
ತಂತ್ರಜ್ಞಾನ ಸಮಾಜ ಮತ್ತು  ಅದರ  ಸುತ್ತಮುತ್ತಲು  ಅನೇಕ  ರೀತಿಯಲ್ಲಿ ಪ್ರಭಾವ ಬೀರಿದೆ. ಹೆಚ್ಚಿನ ಸಮಾಜಗಳಲ್ಲಿ ತಂತ್ರಜ್ಞಾನ  ಆರ್ಥಿಕ ಅಭಿವ್ರುದ್ದಿ ಮತ್ತು  ವಿರಾಮ  ಜನರ  ಬೆಳವಣಿಗೆಯನ್ನು  ಸಾಧಿಸಿದೆ. ತಂತ್ರಜ್ಞಾನದಿಂದ ಅನೇಕ ತಾಂತ್ರಿಕ ಪ್ರಕ್ರಿಯೆಗಳು  ಅನಗತ್ಯ ಮೂಲಕ ಉತ್ಪನ್ನಗಳನ್ನು ಉತ್ಪಾದಿಸುತ್ತದೆ.
ಉಲ್ಲೇಖ
ವರ್ಗ:ತಂತ್ರಜ್ಞಾನ
ಆರ್. ಕೆ. ಶ್ರೀಕಂಠನ್
ರುದ್ರಪಟ್ಟಣ ಕೃಷ್ಣಶಾಸ್ತ್ರಿ ಶ್ರೀಕಂಠನ್ ರವರು, ಎ. ಐ. ಆರ್ ನಲ್ಲಿ ಪ್ರಥಮಶ್ರೇಣಿಯ ಕಲಾವಿದರಾಗಿ, ಸಂಗೀತ ಪ್ರಾಯೋಜಕರಾಗಿ, ಸುಮಾರು ೩೨ ವರ್ಷ ಅಸಮಾನ್ಯ ಸೇವೆಸಲ್ಲಿಸಿದ್ದಾರೆ. ಶ್ರೀಕಂಠನ್ ಅವರು, ರಾಷ್ಟೀಯ ಹಾಗೂ ಅಂತಾರಾಷ್ಟ್ರೀಯ ಸಂಗೀತ ಸಭೆಗಳಲ್ಲಿ ಕಛೇರಿಗಳನ್ನು ಮಾತ್ರವಲ್ಲದೆ ಸಂಗೀತ ಉಪನ್ಯಾಸಗಳನ್ನು ಕೊಡುತ್ತಾ ೯೨ ರ ಪ್ರಾಯದಲ್ಲೂ ಭಾರತದಾದ್ಯಂತ ಸಂಗೀತ ಕಛೇರಿಗಳನ್ನು ನಿರ್ವಹಿಸುತ್ತಾ, ಬಂದಿರುವ ಮನೋಧಾರ್ಢ್ಯಕ್ಕೆ ಹೆಸರಾದ ಸಂಗೀತ ವಿದ್ವಾಂಸರು. ೭೦ ರ ದಶಕದಲ್ಲಿ, ಬೆಂಗಳೂರು ಆಕಾಶವಾಣಿಯಲ್ಲಿ ಬೆಳಗಿನ ವೇಳೆ ಮೇಳಗಾನವೆಂಬ ಕಾರ್ಯಕ್ರಮ ಮೂಡಿ ಬರುತ್ತಿತ್ತು. ಪುರಂದರದಾಸರ ಕೀರ್ತನೆಗಳನ್ನು ಕಲಾವಿದರು, ಜೊತೆಯಾಗಿ ಪ್ರಸ್ತುತ ಪಡಿಸುತ್ತಿದ್ದ ಧಾಟಿ, ಹಾಗೂ ಅದರ ಮಾಧುರ್ಯ ಅವಿಸ್ಮರಣೀಯವಾಗಿರುತ್ತಿತ್ತು. ಆ ಕಾರ್ಯಕ್ರಮಗಳನ್ನು ಸಂಯೋಜಿಸಿ, ಅದ್ಬುತವಾಗಿ ಪ್ರಸ್ತುತ ಪಡಿಸುತ್ತಿದ್ದವರು, ಆರ್.ಕೆ.ಶ್ರೀಕಂಠನ್ ಅವರು. ಜೀವನದುದ್ದಕ್ಕೂ ಪರಿಶ್ರಮದಿಂದ ಕಲಿತ ಸಂಗೀತ-ಸಾಧನೆಯ ಬಲದಿಂದ ಶೃತಿ, ಲಯ, ಸಾಹಿತ್ಯದ ಮೇಲೆ ಅಪಾರ ಜ್ಞಾನ, ಪ್ರಭುತ್ವವನ್ನು ಹೊಂದಿದ್ದಾರೆ. ಅವರ ಸಂಗೀತದಲ್ಲಿ ಸಮನ್ವಯತೆ, ಉದ್ದ, ಅಗಲ, ಆಳಗಳ ಬಗ್ಗೆ ವಿಶೇಷ ಜ್ಞಾನದ ಛಾಯೆ ಸ್ಪಷ್ಟವಾಗಿ ಕಾಣಿಸುತ್ತದೆ. ಅವರೊಬ್ಬ ದಣಿವರಿಯದ ವಿದ್ವಾಂಸರೆಂದು ಹೆಸರಾದವರು.
ಬಾಲ್ಯ- ಕುಟುಂಬ - ಶಿಕ್ಷಣ
೧೯೨೦ ರ, ಜನವರಿ ೧೪ ರಂದು, ಹಾಸನದ ಬಳಿಯಿರುವ ರುದ್ರಪಟ್ಟಣದಲ್ಲಿ ಆರ್. ಕೆ. ಶ್ರೀಕಂಠನ್ ಜನಿಸಿದರು. ತಂದೆ, ಕೃಷ್ಣ ಶಾಸ್ತ್ರಿಗಳು, ಮತ್ತು ಇಬ್ಬರು ಸೋದರರು. ಶ್ಯಾಮ ಶಾಸ್ತ್ರಿಗಳು ವೇದಾಧ್ಯಯನ ಶೀಲರೂ, ಸಂಸ್ಕೃತ ಪಂಡಿತರೂ, ಹರಿಕಥಾ ವಿದ್ವಾಂಸರೂ ಅಗಿದ್ದರು. ಹಿರಿಯರಾದ ಆರ್.ಕೆ. ವೆಂಕಟರಾಮ ಶಾಸ್ತ್ರಿಗಳು, ತಂದೆಯವರ ಬಳಿಕ, ಆರ್.ಕೆ.ಯವರ ಮೊದಲ ಗುರುಗಳು. ಅವರಿಗೆ ಮದರಾಸ್ ಕಾರ್ಪೊರೇಶನ್ ರೇಡಿಯೋದಲ್ಲಿ ಕೆಲಸ ಸಿಕ್ಕ ಪರಿಣಾಮವಾಗಿ ಅವರ ಜೊತೆಯಲ್ಲಿ ಚೆನ್ನೈಗೆ ತೆರಳಿದ ಶ್ರೀಕಂಠನ್ ಅವರಿಗೆ, ಅಲ್ಲಿನ ಮೇರು ಸಂಗೀತ ಶಾಸ್ತ್ರಜ್ಞರ ಸಹವಾಸ ದೊರೆಯಿತು. ಅವರಲ್ಲಿ ಮುಖ್ಯರಾದವರು, ಶಮ್ಮನ್ ಗುಡಿ ಶ್ರೀನಿವಾಸ ಐಯ್ಯರ್, ಮುಸಿರಿ ಸುಬ್ರಹ್ಮಣ್ಯ ಅಯ್ಯರ್, ಮಹಾರಾಜಪುರಂ ವಿಶ್ವನಾಥ ಐಯ್ಯರ್, ಮೊದಲಾದ ಹಿರಿಯ ಕಲಾವಿದರು. ಆ ಕಲಾವಿದರು ಮೈಸೂರಿಗೆ ಬಂದಾಗ ಹೊಸ-ಹೊಸ ರಾಗಗಳನ್ನು ಪರಿಚಯಿಸಿ ಹೋಗುತ್ತಿದ್ದರು. ಯುವ ಪ್ರತಿಭೆಯಾಗಿದ್ದ ಶ್ರೀಕಂಠನ್ ಅವರು, ಆಸ್ಥೆಯಿಂದ ಆ ರಾಗಗಳನ್ನು ಅಭ್ಯಸಿಸಿ, ಬೆಳೆಯುತ್ತಾ ನಡೆದರು, ಮುಂದೆ ಮಹಾಸಾಧಕರಾದರು. ೧೩-೧೪ ನೇ ವಯಸ್ಸಿಗೇ ಕಛೇರಿಗಳನ್ನು ಕೊಡುವಷ್ಟು ಸಾಮರ್ಥ್ಯ ಗಳಿಸಿದರು. ಮೈಸೂರಿನಲ್ಲಿ ಬಿ.ಎ. ಪದವಿ ಗಳಿಸಿದ ಬಳಿಕ, ಮೈತ್ರೇಯಿಯವರ ಜೊತೆ ವಿವಾಹವಾದರು. ಈ ದಂಪತಿಗಳಿಗೆ ೭ ಜನ ಮಕ್ಕಳು. ದಿವಂಗತ ಅಶ್ವತ್ಥರ ಮಾದರಿ, ಸುಗಮ ಸಂಗೀತದಲ್ಲಿ ಅತ್ಯಂತ ಹೆಸರುಗಳಿಸಿರುವ ಕಲಾವಿದೆ, ರತ್ನಮಾಲಾ ಪ್ರಕಾಶ್, ಆರ್. ಕೆ. ಶ್ರೀಕಂಠನ್ ಅವರ ಪುತ್ರಿ.
ಸಂಗೀತ ಕ್ಷೇತ್ರದಲ್ಲಿ
೧೯೪೯ ರಲ್ಲಿ, ಬೆಂಗಳೂರು ಆಕಾಶವಾಣಿಯಲ್ಲಿ ಅವರಿಗೆ ವೃತ್ತಿ ದೊರೆಯಿತು. ಜಿ.ಎನ್.ಬಿ, ಶ್ರೀನಿವಾಸ ಅಯ್ಯರ್ ಮೊದಲಾದ ಅಕಾಶವಾಣಿ ಕಲಾವಿದರೊಡನೆ ಒಡನಾಟದಿಂದ ಅವರ ಸಂಗೀತ ಕಲೆ ಪಕ್ವವಾಯಿತು. ಹೀಗೆ ಬೆಳೆದ ಆರ್.ಕೆ.ಎಸ್. ರವರಿಗೆ ಮುಂದೆ ಪಕ್ಕವಾದ್ಯಗಾರರಾಗಿದ್ದವರು, ಪಾಲ್ಘಾಟ್ ಮಣಿ ಅಯ್ಯರ್, ಪಳನಿ ಸುಬ್ರಹ್ಮಣ್ಯ ಪಿಳ್ಳೆ, ಸಿ.ಎಸ್.ಮುರಗ ಭೂಪತಿ, ಲಾಲ್ಗುಡಿ ಜಯರಾಮನ್, ಬಿ.ಎನ್.ಕೃಷ್ಣನ್, ಎಂ. ಎಸ್. ಗೋಪಾಲಕೃಷ್ಣನ್ ಅವರಂತಹ ಘನ ವಿದ್ವಾಂಸರುಗಳು. ಸಂಗೀತವೇ ಸರ್ವಸ್ವವೆಂದು ಪರಿಗಣಿಸಿ ಅದರಲ್ಲೇ ತಮ್ಮ ಜೀವನವನ್ನು ಸಮರ್ಪಿಸಿಕೊಂಡಿದ್ದ ಆರ್.ಕೆ.ಎಸ್. ಅವರಿಗೆ ತಮಿಳು, ತೆಲುಗು, ಸಂಸ್ಕೃತದಲ್ಲಿ ಅಪಾರ ಜ್ಞಾನವಿತ್ತು. ಕನ್ನಡ ಇಂಗ್ಲೀಷ್ ಭಾಷೆಗಳಲ್ಲಿ ನಿರರ್ಗಳವಾಗಿ ಮಾತಾಡಬಲ್ಲವರಾಗಿದ್ದರು; ಬರೆಯಬಲ್ಲವರಾಗಿದ್ದರು. ಅವರು ನಡೆಸಿಕೊಡುತ್ತಿದ್ದ, ಸಂಗೀತ ಶಿಬಿರ ಕಾರ್ಯಕ್ರಮಗಳು ಇಂದಿಗೂ ಪ್ರಸ್ತುತವಾಗಿವೆ. ದರ್ಬಾರ್-ಗಾಯಕಿ, ರೀತಿ ಗೌಳ-ಆನಂದ ಭೈರವಿ, ನಿಶಾದಾಂತ ರಾಗಗಳು ಬಹುಮುಖ್ಯವಾದವುಗಳು. ಇಂದಿಗೂ ಪ್ರಸ್ತುತ. ಮೇಳರಾಗ ಮಾಲಿಕ ಎಂಬ ದ್ವನಿ ಮುದ್ರಿತ ಪ್ರಕಾರ, ಎಂ. ಎಸ್. ಶೆಲ್ವಪಿಳ್ಳೆ ಅಯ್ಯಂಗಾರ್ ಜೊತೆ. (ಇಲ್ಲಿ ಕರ್ನಾಟಕ ಸಂಗೀತ ಪ್ರಕಾರದ ೭೨ ಮೇಳ ಕರ್ತ/ಥಾಟ್ ರಾಗಗಳು ಬಳಸಲ್ಪಟ್ಟಿವೆ).
'ಗಾನವಿಹಾರ' ಕಾರ್ಯಕ್ರಮ
ನವರಾತ್ರಿ ಮಹೋತ್ಸವದಲ್ಲಿ ಬೆಂಗಳೂರು ಮತ್ತು ಮೈಸೂರು ಆಕಾಶವಾಣಿಯವರು ಪ್ರಸ್ತುತಪಡಿಸುತ್ತಿದ್ದ ನವಾವರಣ ಕೀರ್ತನೆಗಳು, ಗಾನವಿಹಾರ ಕಾರ್ಯಕ್ರಮ ಗಳು ಪ್ರಮುಖವಾದವುಗಳು.
ದಾಸರ ಪದಗಳು
ಶ್ರೀಕಂಠನ್ ಅವರು ಇಂದಿಗೂ ರಸಿಕರ ಮನಸ್ಸಿನಲ್ಲಿ ಮನೆಮಾಡಿರುವುದು, ಅವರ ದಾಸ ಸಾಹಿತ್ಯ ಸೇವೆಯಿಂದ. ಹೊಸರಾಗಗಳನ್ನು ಆಧರಿಸದೆ ಸಂಪ್ರದಾಯಬದ್ಧವಾದ ರಾಗ-ತಾಳಗಳನ್ನೇ ಆಧಾರವಾಗಿಟ್ಟುಕೊಂಡು, ಸಂಪೂರ್ಣ ಕಛೇರಿಯನ್ನು ನಡೆಸಿ ಒಂದು ಹೊಸ ಆವಿಷ್ಕಾರವನ್ನು ಕಂಡು ಹಿಡಿದ ಕೀರ್ತಿ ಸಲ್ಲುತ್ತದೆ. ಕೇರಳದ ಪಾಲ್ಘಾಟ್ ಸರ್ಕಾರಿ ಸಂಗೀತ ವಿಶ್ವವಿದ್ಯಾಲಯಗಳಲ್ಲಿ, ಅಮೆರಿಕದ ಹಲವು ವಿಶ್ವವಿದ್ಯಾಲಯಗಳಲ್ಲಿ ಅತಿಥಿ ಉಪನ್ಯಾಸಕರಾಗಿ ಹೋಗಿ ಬಂದಿದ್ದಾರೆ. ಧ್ವನಿಮುದ್ರಣಗಳು ಬೇಕಾದಷ್ಟಿವೆ. ಪ್ರಿಯವಾದ ರಾಗಗಳೆಂದರೆ, ಶಹನ, ದರ್ಬಾರ್, ಬೇಗಡೆ, ಶಂಕರಾಭರಣ, ತೋಡಿ. ತಿರುವಾಂಕೂರಿನ ನವರಾತ್ರೋತ್ಸ್ಯವದಲ್ಲಿ, ಶ್ರೀ. ಸ್ವಾತಿತಿರುನಾಳ್ ಮಹಾರಾಜ ನವರಾತ್ರಿ ಮಂಟಪದಲ್ಲಿ ೬ ವರ್ಷಗಳು ಸತತವಾಗಿ, ಪ್ರಥಮ ಕನ್ನಡಿಗರಾಗಿ ಹಾಡಿದ್ದಾರೆ.
ಶಿಷ್ಯ ವೃಂದ
ಅಪಾರ ಶಿಷ್ಯವೃಂದವನ್ನು ಹೊಂದಿದ್ದಾರೆ. ಅವರಲ್ಲಿ
ನಿಧನ
೯೪ ವರ್ಷ ಪ್ರಾಯದ ರುದ್ರ ಪಟ್ಟಣ ಕೃಷ್ಣಶಾಸ್ತ್ರಿ ಶ್ರೀಕಂಠನ್, ೨೦೧೪ ರ, ಫೆಬ್ರವರಿ ೧೭, ಸೋಮವಾರ ರಾತ್ರಿ, ಬೆಂಗಳೂರಿನ ಖಾಸಗಿ ಆಸ್ಪತ್ರೆಯೊಂದರಲ್ಲಿ ನಿಧನ ಹೊಂದಿದರು. ಅವರ ಪಾರ್ಥಿವ ಶರೀರವನ್ನು ೨ ಗಂಟೆಗಳ ಕಾಲ ರವೀಂದ್ರ ಕಲಾಕ್ಷೇತ್ರದ ಸಂಸ ಬಯಲುರಂಗದಲ್ಲಿ ಸಾರ್ವಜನಿಕ ವೀಕ್ಷಣೆಗೆ ಇಡಲಾಗಿತ್ತು. ನಂತರ ೨೦, ಗುರುವಾರ, ಚಾಮರಾಜಪೇಟೆಯ ಸ್ಮಶಾನದಲ್ಲಿ ಅಂತಿಮ ವಿಧಿವಿಧಾನ ಜರುಗಿತು. ೩ ಸುತ್ತು ಗುಂಡುಹಾರಿಸಿ ಗೌರವ ಸಲ್ಲಿಸಲಾಯಿತು.
ಉಲ್ಲೇಖಗಳು
ವರ್ಗ : ಕರ್ನಾಟಕ ಸಂಗೀತಕಾರರು ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಕರ್ನಾಟಕ ಸಂಗೀತ
ಕೋಶ ಪೊರೆ
thumb|469x469px| ಯುಕ್ಯಾರಿಯೋಟಿಕ್ ಕೋಶ ಪೊರೆಯ ವಿವರಣೆ right|thumb|400x400px| ಯುಕ್ಯಾರಿಯೋಟ್ಸ್ ವರ್ಸಸ್ ಹೋಲಿಕೆ. ಪ್ರೊಕಾರ್ಯೋಟ್‌ಗಳು ಜೀವಕೋಶ ಪೊರೆಯ (ಸಹ ಪ್ಲಾಸ್ಮಾ ಪೊರೆಯ (PM) ಅಥವಾ ಸೈಟೋಪ್ಲಾಸ್ಮಿಕ್ ಪೊರೆಯ ಎಂದು ಕರೆಯಲಾಗುತ್ತದೆ, ಮತ್ತು ಐತಿಹಾಸಿಕವಾಗಿ ಪ್ಲ್ಯಾಸ್ಮಲೆಮ್ಮಾ ಎಂದು ಕರೆಯಲಾಗುತ್ತದೆ) ಜೈವಿಕ ಪೊರೆಯ ಬೇರ್ಪಡಿಸುವ ಆಂತರಿಕ ಎಲ್ಲಾ ಜೀವಕೋಶಗಳು ನಿಂದ ಹೊರಗಡೆ ಇರುವ ವಾತಾವರಣ ಜೀವಕೋಶವು ರಕ್ಷಿಸುವುದು (ಹೊರಗಿನ ಅವಕಾಶಕ್ಕೆ) ಅದರ ಪರಿಸರವಾಗಿದೆ. ಜೀವಕೋಶ ಪೊರೆಯು ಲಿಪಿಡ್ ಬಯಲೇಯರ್ ಅನ್ನು ಒಳಗೊಂಡಿರುತ್ತದೆ, ಇದರಲ್ಲಿ ಕೊಲೆಸ್ಟ್ರಾಲ್ಗಳು (ಲಿಪಿಡ್ ಘಟಕ) ಸೇರಿವೆ, ಅವು ಫಾಸ್ಫೋಲಿಪಿಡ್‌ಗಳ ನಡುವೆ ವಿವಿಧ ತಾಪಮಾನದಲ್ಲಿ ಅವುಗಳ ದ್ರವತೆಯನ್ನು ಕಾಪಾಡಿಕೊಳ್ಳಲು, ಅವಿಭಾಜ್ಯ ಪ್ರೋಟೀನ್‌ಗಳಂತಹ ಮೆಂಬರೇನ್ ಪ್ರೋಟೀನ್‌ಗಳ ಜೊತೆಯಲ್ಲಿ ಮತ್ತು ಪೊರೆಯ ಒಳಗೆ ಮತ್ತು ಹೊರಗೆ ಹೋಗುವ ಬಾಹ್ಯ ಪ್ರೋಟೀನ್‌ಗಳೊಂದಿಗೆ ಸಂಯೋಜಿಸುತ್ತವೆ. ಮೆಂಬರೇನ್ ಟ್ರಾನ್ಸ್‌ಪೋರ್ಟರ್ ಆಗಿ, ಮತ್ತು ಜೀವಕೋಶದ ಪೊರೆಯ ಹೊರ (ಬಾಹ್ಯ) ಬದಿಗೆ ಸಡಿಲವಾಗಿ ಜೋಡಿಸಲ್ಪಟ್ಟಿದ್ದು, ಕ್ರಮವಾಗಿ ಕೋಶವನ್ನು ರೂಪಿಸುವ ಹಲವಾರು ರೀತಿಯ ಕಿಣ್ವಗಳಾಗಿ ಕಾರ್ಯನಿರ್ವಹಿಸುತ್ತದೆ. ಜೀವಕೋಶ ಪೊರೆಯು ಜೀವಕೋಶಗಳು ಮತ್ತು ಅಂಗಗಳ ಒಳಗೆ ಮತ್ತು ಹೊರಗಿನ ವಸ್ತುಗಳ ಚಲನೆಯನ್ನು ನಿಯಂತ್ರಿಸುತ್ತದೆ. ಈ ರೀತಿಯಾಗಿ, ಇದು ಅಯಾನುಗಳು ಮತ್ತು ಸಾವಯವ ಅಣುಗಳಿಗೆ ಆಯ್ದ ಪ್ರವೇಶಸಾಧ್ಯವಾಗಿರುತ್ತದೆ. ಇದಲ್ಲದೆ, ಜೀವಕೋಶದ ಪೊರೆಗಳು ಕೋಶಗಳ ಅಂಟಿಕೊಳ್ಳುವಿಕೆ, ಅಯಾನು ವಾಹಕತೆ ಮತ್ತು ಕೋಶ ಸಂಕೇತಗಳಂತಹ ವಿವಿಧ ಸೆಲ್ಯುಲಾರ್ ಪ್ರಕ್ರಿಯೆಗಳಲ್ಲಿ ತೊಡಗಿಕೊಂಡಿವೆ ಮತ್ತು ಜೀವಕೋಶದ ಗೋಡೆ, ಗ್ಲೈಕೊಕ್ಯಾಲಿಕ್ಸ್ ಎಂದು ಕರೆಯಲ್ಪಡುವ ಕಾರ್ಬೋಹೈಡ್ರೇಟ್ ಪದರ ಮತ್ತು ಅಂತರ್ಜೀವಕೋಶದ ನೆಟ್‌ವರ್ಕ್ ಸೇರಿದಂತೆ ಹಲವಾರು ಬಾಹ್ಯಕೋಶೀಯ ರಚನೆಗಳಿಗೆ ಲಗತ್ತು ಮೇಲ್ಮೈಯಾಗಿ ಕಾರ್ಯನಿರ್ವಹಿಸುತ್ತವೆ. ಸೈಟೋಸ್ಕೆಲಿಟನ್ ಎಂದು ಕರೆಯಲ್ಪಡುವ ಪ್ರೋಟೀನ್ ಫೈಬರ್ಗಳ. ಸಂಶ್ಲೇಷಿತ ಜೀವಶಾಸ್ತ್ರ ಕ್ಷೇತ್ರದಲ್ಲಿ, ಜೀವಕೋಶ ಪೊರೆಗಳನ್ನು ಕೃತಕವಾಗಿ ಮರುಸಂಗ್ರಹಿಸಬಹುದು.
ಕಾರ್ಯ
thumb|400x400px| ಜೀವಕೋಶ ಪೊರೆಯ ವಿವರವಾದ ರೇಖಾಚಿತ್ರ ಜೀವಕೋಶದ ಪೊರೆಯು ಜೀವಕೋಶಗಳ ಸೈಟೋಪ್ಲಾಸಂ ಅನ್ನು ಸುತ್ತುವರೆದಿದೆ, ಅಂತರ್ಜೀವಕೋಶದ ಅಂಶಗಳನ್ನು ಭೌತಿಕವಾಗಿ ಹೊರಗಿನ ಕೋಶ ಪರಿಸರದಿಂದ ಬೇರ್ಪಡಿಸುತ್ತದೆ. ಕೋಶಕ್ಕೆ ಆಕಾರವನ್ನು ಒದಗಿಸಲು ಸೈಟೋಸ್ಕೆಲಿಟನ್ ಅನ್ನು ಲಂಗರು ಹಾಕುವಲ್ಲಿ ಮತ್ತು ಅಂಗಾಂಶಗಳನ್ನು ರೂಪಿಸಲು ಅವುಗಳನ್ನು ಒಟ್ಟಿಗೆ ಹಿಡಿದಿಡಲು ಬಾಹ್ಯಕೋಶೀಯ ಮ್ಯಾಟ್ರಿಕ್ಸ್ ಮತ್ತು ಇತರ ಕೋಶಗಳಿಗೆ ಲಗತ್ತಿಸುವಲ್ಲಿ ಜೀವಕೋಶ ಪೊರೆಯು ಒಂದು ಪಾತ್ರವನ್ನು ವಹಿಸುತ್ತದೆ. ಶಿಲೀಂಧ್ರಗಳು, ಬ್ಯಾಕ್ಟೀರಿಯಾಗಳು, ಹೆಚ್ಚಿನ ಪುರಾತತ್ವಗಳು ಮತ್ತು ಸಸ್ಯಗಳು ಸಹ ಕೋಶ ಭಿತ್ತ್ತಿ ಯನ್ನು ಹೊಂದಿವೆ, ಇದು ಕೋಶಕ್ಕೆ ಯಾಂತ್ರಿಕ ಬೆಂಬಲವನ್ನು ನೀಡುತ್ತದೆ ಮತ್ತು ದೊಡ್ಡ ಅಣುಗಳ ಅಂಗೀಕಾರವನ್ನು ತಡೆಯುತ್ತದೆ.
ದ್ರವ ಮೊಸಾಯಿಕ್ ಮಾದರಿ
ಎಸ್‌ಜೆ ಸಿಂಗರ್ ಮತ್ತು ಜಿಎಲ್ ನಿಕೋಲ್ಸನ್ (1972) ರ ದ್ರವ ಮೊಸಾಯಿಕ್ ಮಾದರಿಯ ಪ್ರಕಾರ, ಜೈವಿಕ ಪೊರೆಗಳನ್ನು ಎರಡು ಆಯಾಮದ ದ್ರವವೆಂದು ಪರಿಗಣಿಸಬಹುದು, ಇದರಲ್ಲಿ ಲಿಪಿಡ್ ಮತ್ತು ಪ್ರೋಟೀನ್ ಅಣುಗಳು ಹೆಚ್ಚು ಅಥವಾ ಕಡಿಮೆ ಸುಲಭವಾಗಿ ಹರಡುತ್ತವೆ. ಪೊರೆಗಳ ಆಧಾರವಾಗಿರುವ ಲಿಪಿಡ್ ದ್ವಿಪದರಗಳು ಸ್ವತಃ ಎರಡು ಆಯಾಮದ ದ್ರವಗಳನ್ನು ರೂಪಿಸುತ್ತವೆಯಾದರೂ, ಕೋಶ ಪೊರೆಯು ಹೆಚ್ಚಿನ ಪ್ರಮಾಣದ ಪ್ರೋಟೀನ್‌ಗಳನ್ನು ಸಹ ಹೊಂದಿರುತ್ತದೆ, ಇದು ಹೆಚ್ಚಿನ ರಚನೆಯನ್ನು ನೀಡುತ್ತದೆ. ಅಂತಹ ರಚನೆಗಳ ಉದಾಹರಣೆಗಳೆಂದರೆ ಪ್ರೋಟೀನ್-ಪ್ರೋಟೀನ್ ಸಂಕೀರ್ಣಗಳು, ಆಕ್ಟಿನ್ ಆಧಾರಿತ ಸೈಟೋಸ್ಕೆಲಿಟನ್‌ನಿಂದ ರೂಪುಗೊಂಡ ಪಿಕೆಟ್‌ಗಳು ಮತ್ತು ಬೇಲಿಗಳು ಮತ್ತು ಸಂಭಾವ್ಯವಾಗಿ ಲಿಪಿಡ್ ರಾಫ್ಟ್‌ಗಳು.
ಲಿಪಿಡ್ ದ್ವಿಪದರ
right|thumb|200x200px| ಲಿಪಿಡ್ ಅಣುಗಳ ವ್ಯವಸ್ಥೆ ರೇಖಾಚಿತ್ರ ಕೊಡುವ ಲಿಪಿಡ್ ದ್ವಿಪದರ . ಹಳದಿ ಧ್ರುವೀಯ ತಲೆ ಗುಂಪುಗಳು ಬೂದು ಬಣ್ಣದ ಹೈಡ್ರೋಫೋಬಿಕ್ ಬಾಲಗಳನ್ನು ಜಲೀಯ ಸೈಟೋಸೋಲಿಕ್ ಮತ್ತು ಬಾಹ್ಯಕೋಶೀಯ ಪರಿಸರದಿಂದ ಬೇರ್ಪಡಿಸುತ್ತವೆ. ಸ್ವಯಂ ಜೋಡಣೆಯ ಪ್ರಕ್ರಿಯೆಯ ಮೂಲಕ ಲಿಪಿಡ್ ದ್ವಿಪದರಗಳು ರೂಪುಗೊಳ್ಳುತ್ತವೆ. ಜೀವಕೋಶದ ಪೊರೆಯು ಪ್ರಾಥಮಿಕವಾಗಿ ಆಂಫಿಪಥಿಕ್ ಫಾಸ್ಫೋಲಿಪಿಡ್‌ಗಳ ತೆಳುವಾದ ಪದರವನ್ನು ಒಳಗೊಂಡಿರುತ್ತದೆ, ಇದರಿಂದಾಗಿ ಹೈಡ್ರೋಫೋಬಿಕ್ "ಬಾಲ" ಪ್ರದೇಶಗಳು ಸುತ್ತಮುತ್ತಲಿನ ನೀರಿನಿಂದ ಪ್ರತ್ಯೇಕಿಸಲ್ಪಡುತ್ತವೆ, ಆದರೆ ಹೈಡ್ರೋಫಿಲಿಕ್ "ಹೆಡ್" ಪ್ರದೇಶಗಳು ಅಂತರ್ಜೀವಕೋಶದ (ಸೈಟೋಸೋಲಿಕ್) ಮತ್ತು ಫಲಿತಾಂಶದ ದ್ವಿಪದರದ ಹೊರಗಿನ ಮುಖಗಳೊಂದಿಗೆ ಸಂವಹನ ನಡೆಸುತ್ತವೆ. . ಇದು ನಿರಂತರ, ಗೋಳಾಕಾರದ ಲಿಪಿಡ್ ಬಯಲೇಯರ್ ಅನ್ನು ರೂಪಿಸುತ್ತದೆ. ಲಿಪಿಡ್ ಬಯಲೇಯರ್‌ಗಳ ರಚನೆಯಲ್ಲಿ ಹೈಡ್ರೋಫೋಬಿಕ್ ಸಂವಹನಗಳು (ಇದನ್ನು ಹೈಡ್ರೋಫೋಬಿಕ್ ಪರಿಣಾಮ ಎಂದೂ ಕರೆಯುತ್ತಾರೆ) ಪ್ರಮುಖ ಪ್ರೇರಕ ಶಕ್ತಿಗಳಾಗಿವೆ. ಹೈಡ್ರೋಫೋಬಿಕ್ ಅಣುಗಳ ನಡುವಿನ ಪರಸ್ಪರ ಕ್ರಿಯೆಯ ಹೆಚ್ಚಳ (ಹೈಡ್ರೋಫೋಬಿಕ್ ಪ್ರದೇಶಗಳ ಕ್ಲಸ್ಟರಿಂಗ್‌ಗೆ ಕಾರಣವಾಗುತ್ತದೆ) ನೀರಿನ ಅಣುಗಳು ಪರಸ್ಪರ ಹೆಚ್ಚು ಮುಕ್ತವಾಗಿ ಬಂಧಿಸಲು ಅನುವು ಮಾಡಿಕೊಡುತ್ತದೆ, ಇದು ವ್ಯವಸ್ಥೆಯ ಎಂಟ್ರೊಪಿಯನ್ನು ಹೆಚ್ಚಿಸುತ್ತದೆ. ಈ ಸಂಕೀರ್ಣ ಸಂವಾದವು ವ್ಯಾನ್ ಡೆರ್ ವಾಲ್ಸ್, ಎಲೆಕ್ಟ್ರೋಸ್ಟಾಟಿಕ್ ಮತ್ತು ಹೈಡ್ರೋಜನ್ ಬಾಂಡ್‌ಗಳಂತಹ ಅಸಂಗತ ಸಂವಹನಗಳನ್ನು ಒಳಗೊಂಡಿರಬಹುದು.
https://en.wikipedia.org/wiki/Cell_membrane
ಟಿಪ್ಪಣಿಗಳು ಮತ್ತು ಉಲ್ಲೇಖಗಳು
Cell membrane
ಬ್ರಿಯಾನ್ ಆಡಮ್ಸ್
ಬ್ರಿಯಾನ್ ಗೇ ಆಡಮ್ಸ್ (Bryan Guy Adams), OC, OBC, (ಜನನ ನವೆಂಬರ್ ೫, ೧೯೫೯)ಶ್ರೇಷ್ಠ ಮಟ್ಟದ ಕೆನಡಿಯನ್ ರಾಕ್ ಹಾಡುಗಾರ-ಗೀತರಚನಕಾರ, ಗಿಟಾರ್ ವಾದಕ, ನಿರ್ಮಾಪಕ ಮತ್ತು ಛಾಯಾಚಿತ್ರಗ್ರಾಹಕರಾಗಿ ಹೆಸರು ಮಾಡಿದ್ದಾರೆ.
ಆಡಮ್ಸ್ ಡಜನ್ ಗಟ್ಟಲೆ ಪ್ರಶಸ್ತಿಗಳನ್ನು ಮತ್ತು ನಾಮನಿರ್ದೇಶನಗಳನ್ನು ಜಯಿಸಿದ್ದು, ಅವುಗಳಲ್ಲಿ ೫೬ ಬಾರಿ ನಾಮನಿರ್ದೇಶಗಳಲ್ಲಿ ೧೮ ಬಾರಿ ಜೂನೋ ಪ್ರಶಸ್ತಿ, ೨೦೦ದಲ್ಲಿ ಅತ್ಯುತ್ತಮ ನಟ ಪ್ರಶಸ್ತಿ, ೧೯೮೩ರಿಂದ ೧೯೮೭ರವರೆಗೂ ಪ್ರತಿವರ್ಷ ಮತ್ತು ೧೯೯೭ರಲ್ಲಿ ವರ್ಷದ ಅತ್ಯುತ್ತಮ ಗಾಯಕ ಪ್ರಶಸ್ತಿ, ಹಾಗೂ ನಿರ್ಮಾಪಕ, ಸಂಕಲನಕಾರ ಮತ್ತು ವರ್ಷದ ಗೀತರಚನಕಾರನಾಗಿಯೂ ೧೯೮೩ರಿಂದ ೧೯೮೭ರವರೆಗೂ ಪ್ರತಿವರ್ಷ ಪ್ರಶಸ್ತಿಗಳನ್ನು ಪಡೆದನು. ಇವಲ್ಲದೆ ೧೫ ಬಾರಿ ಗ್ರ್ಯಾಮಿ ಅವಾರ್ಡ್ ಗಾಗಿ ಆಯ್ಕೆಗೊಂಡಿದ್ದು, ೧೯೯೨ರಲ್ಲಿ (ಎವೆರಿಥಿಂಗ್ ಐ ಡು) ಐ ಡು ಇಟ್ ಫಾರ್ ಯೂ ಎಂಬ ಒಂದು ಚಲನಚಿತ್ರ ಅಥವಾ ಟೆಲಿವಿಷನ್ ಗೆಂದೇ ಬರೆದ ಅತ್ಯುತ್ತಮ ಹಾಡು ಬರೆದು ಆ ಶ್ರೇಣಿಯಲ್ಲಿನ ಪ್ರಶಸ್ತಿಯನ್ನೂ ತನ್ನದಾಗಿಸಿಕೊಂಡನು. MTV, ASCAP, ಮತ್ತು ಅಮೆರಿಕನ್ ಮ್ಯೂಸಿಕ್ ಪ್ರಶಸ್ತಿಗಳೂ ಇವನನ್ನು ಅರಸಿಕೊಂಡು ಬಂದವು. ಇಷ್ಟೇ ಅಲ್ಲದೆ ಎರಡು ಬಾರಿ ಇವಾರ್ ನೋವಿಲೋ ಪ್ರಶಸ್ತಿಯನ್ನು ಗೆದ್ದಿರುವುದಲ್ಲದೆ ಹಲವಾರು ಬಾರಿ ಗೀತರಚನೆಗಾಗಿ ಗೋಲ್ಟನ್ ಗ್ಲೋಬ್ ಪ್ರಶಸ್ತಿಗೆ ಮತ್ತು ಅಕಾಡಮಿ ಪ್ರಶಸ್ತಿಗೆ ಇವನ ಹೆಸರು ಆಯ್ಕೆಯಾಗಿತ್ತು. ಸರ್ವಕಾಲಿಕವಾಗಿ ಅತ್ಯಂತ ಯಶಸ್ವಿ ಮತ್ತು ಶ್ರೇಷ್ಠ ಕೆನಡಿಯನ್ ಕಲಾವಿದರಲ್ಲಿ ಒಬ್ಬನಾದ ಬಹಳ ಬೇಡಿಕೆಯಲ್ಲಿರುವ ಕೆನಡಿಯನ್ನರ ಪಟ್ಟಿಯಲ್ಲಿ ಮೂರನೆಯ ಸ್ಥಾನವನ್ನಲಂಕರಿಸಿದ್ದಾನೆ.ಆಡಮ್ಸ್ ನ ಸುಮಾರು ೭೫ ಮಿಲಿಯನ್ ಆಲ್ಬಂಗಳು ಮತ್ತು ೩೦  ಮಿಲಿಯನ್ ಏಕಗಾಯಕ ಸ್ಥಾಲಿಗಳು (ಸಿಂಗಲ್ಸ್) ಜಗದಾದ್ಯಂತ ಮಾರಾಟವಾಗಿವೆ.
ತನ್ನದೇ ಆದ ಸಂಸ್ಥೆಯ ಮೂಲಕ ಜಗದಾದ್ಯಂತ ವಿದ್ಯಾಭ್ಯಾಸದ ಗುಣಮಟ್ಟ ಏರಿಸುವ ಜನಾನುರಾಗಿ ಕೆಲಸಗಳನ್ನು ಗುರುತಿಸಿ ಮತ್ತು ಜನಪದ ಸಂಗೀತಕ್ಕೆ ನೀಡಿದ ಅಪಾರ ಕೊಡುಗೆಗಾಗಿ ಆಡಮ್ಸ್ ಗೆ ಆರ್ಡರ್ ಆಫ್ ಕೆನಡಾ ಮತ್ತು ಆರ್ಡರ್ ಆಫ್ ಬ್ರಿಟಿಷ್ ಕೊಲಂಬಿಯಾ ಗೌರವಗಳನ್ನು ಆ ದೇಶಗಳು ಕೊಡಮಾಡಿವೆ. ಆಡಮ್ಸ್ ಒಬ್ಬ ಖ್ಯಾತ ಛಾಯಾಗ್ರಾಹಕನೂ ಹೌದು.
ಕೆನಡಾದ ವಾಕ್ ಆಫ್ ಫೇಮ್ ಗೆ ೧೯೯೮ರಲ್ಲೂ ಮತ್ತು ಏಪ್ರಿಲ್ ೬, ೨೦೦೬ರಂದು, ಕೆನಡಾದ ಜೂನೋ ಪ್ರಶಸ್ತಿ ಪ್ರದಾನ ಸಂದರ್ಭದಲ್ಲಿ ಕೆನಡಿಯನ್ ಮ್ಯೂಸಿಕ್ ಹಾಲ್ ಆಫ್ ಫೇಮ್ ನಲ್ಲೂ ಆಡಮ್ಸ್ ನ ಹೆಸರನ್ನು ಸ್ಥಾಪಿಸುವುದರ ಮೂಲಕ ಆ ದೇಶದ ಅತ್ಯುಚ್ಛ ಗೌರವ ಅವನಿಗೆ ಸಂದಂತಾಯಿತು. ನ್ಯೂಫೌಂಡ್ ಲ್ಯಾಂಡ್ ನಲ್ಲಿ 2010ರ ಜೂನೋ ಪ್ರಶಸ್ತಿ ಸಮಾರಂಭದಲ್ಲಿ ಆಡಮ್ಸ್ ಭಾಗವಹಿಸಿ ಮಾನವೀಯತಾ ಪ್ರಶಸ್ತಿ (ಹ್ಯುಮೆನಿಟೇರಿಯನ್ ಅವಾರ್ಡ್)ಯನ್ನು ಸ್ವೀಕರಿಸಲಿದ್ದಾನೆ.
ಆರಂಭಿಕ ವರ್ಷಗಳು
ಆಡಮ್ಸ್ ಕೆನಡಾದ ಆಂಟಾರಿಯೋದಲ್ಲಿನ ಕಿಂಗ್ ಸ್ಟನ್ ನಲ್ಲಿ ಆಂಗ್ಲ ದಂಪತಿಗಳ ಮಗನಾಗಿ ಜನಿಸಿದನು. ಅವನ ಅಜ್ಜಿಯಿಂದ ಅವನು ಮಾಲ್ಟೀಸ್ ವಂಶಾಂಶವನ್ನು ರಕ್ತಗತವಾಗಿ ಪಡೆದನು. ಆಡಮ್ಸ್ ನ ತಂದೆಯು ರಾಯಭಾರಿಯಾಗಿದ್ದುದರಿಂದ ಅವನು ಜಗದೆಲ್ಲೆಡೆ ತನ್ನ ಮಾತಾಪಿತೃಗಳೊಡನೆ ಪ್ರಯಾಣ ಮಾಡುತ್ತಾ ಬೆಳೆದನು. ಹೀಗಾಗಿ ಅವನ ಹದಿಹರೆಯದ ಬಹುವಂಶವು ಇಂಗ್ಲೆಂಡ್, ಇಸ್ರೇಲ್, ಪೋರ್ಚುಗಲ್ ಮತ್ತು ಆಸ್ಟ್ರಿಯಾಗಳಲ್ಲಿ ಕಳೆದು, ಭಾಗಶಃ ಲಿಸ್ಬಾನ್ ನ ಸಮೀಪದ ಪೋರ್ಚುಗಲ್ ಪ್ರಾಂತ್ಯವಾದ ಬಿರ್ರೆಯಲ್ಲಿ ಕಳೆಯುವಂತಾಗಿ, ಅಲ್ಲಿ ಅವನು ಪೋರ್ಚುಗೀಸ್ ಭಾಷೆಯನ್ನು ಕಲಿತನು. ೧೯೭೩ರಲ್ಲಿ ಆಡಮ್ಸ್ ನ ಕುಟುಂಬವು ಕೆನಡಾಗೆ ಹಿಂತಿರುಗಿ ಬ್ರಿಟಿಷ್ ಕೊಲಂಬಿಯಾದ ಉತ್ತರ ವ್ಯಾಂಕೋವರ್ ನಲ್ಲಿ ನೆಲೆಯೂರಿತು. ಅವನ ಸಂಗೀತ ಸಂಬಂಧಿತ ಆಕಾಂಕ್ಷೆಗಳು ಅವನ ಹದಿಹರೆಯದಲ್ಲಿ ಚಿಗುರೊಡೆದು, ನಂತರದ ದಿನಗಳಲ್ಲಿ ರೋಲಿಂಗ್ ಸ್ಟೋನ್ ಪತ್ರಿಕೆಯ ಕಾರ್ಲೋ ಡಿ ಅಗೋಸ್ಟಿನೋಗೆ ವಿವರಿಸಿದಂತೆ "ಹೈಸ್ಕೂಲ್ ನಲ್ಲಿ ನಾನು ಸಂಗೀತದಲ್ಲಿ ಎಷ್ಟು ಆಸಕ್ತನಾಗಿದ್ದೆನೆಂದರೆ ನನಗೆ ಹುಡುಗಿಯರ ಕಡೆ ಗಮನ ನೀಡಲೂ ಆಗಲಿಲ್ಲ." ಅವನು ಪಾತ್ರೆ ತೊಳೆದು, ಪ್ರಾಣಿಗಳ ಆಹಾರ ಮಾರಿ, ರೆಕಾರ್ಡ್ ಅಂಗಡಿಗಳಲ್ಲಿ ಕೆಲಸ ಮಾಡಿಕೊಂಡು, ತನ್ನ ೧೫ರ ಹರೆಯದಲ್ಲಿ ಶಾಲೆಯಿಂದ ಹೊರಬಂದು ಶಾಕ್ ಮತ್ತು ಸ್ವೀನಿ ಟಾಡ್ ನಂತಹ ನೈಟ್ ಕ್ಲಬ್ ನ ಬ್ಯಾಂಡ್ ಗಳಲ್ಲಿ ಹಾಡತೊಡಗಿದನು. ಆ ಬ್ಯಾಂಡ್ ನವರು ಆಡಮ್ಸ್ ನನ್ನೇ ಮುಖ್ಯ ಹಾಡುಗಾರನಾಗಿರಿಸಿಕೊಂಡು ಇಫ್ ವಿಷಸ್ ವರ್ ಹಾರ್ಸಸ್ ಎಂಬ ಆಲ್ಬಮ್ಮನ್ನು ಹೊರತಂದರು. ಸುದೈವವಶಾತ್ ಡ್ರಮ್ಮರ್ ಜಿಮ್ ವ್ಯಾಲೇಸ್ ನೊಡನೆ ವ್ಯಾಂಕೋವರ್ ಸಂಗೀತದಂಗಡಿಯಲ್ಲಿ ಆದ ಭೇಟಿಯು ಅವರಿಬ್ಬರ ಗೀತ-ರಚನ ಸಹಭಾಗಿತ್ವಕ್ಕೆ ನಾಂದಿ ಹಾಡಿ, ಆ ಮಧುರ ಸಂಬಂಧ ಇಂದಿಗೂ ಮುಂದುವರೆದಿದೆ. ಅವರಿಬ್ಬರೂ ಬಹಳ ಕಲಾವಿದರಿಗೆ ಹಾಡು ಬರೆದುಕೊಟ್ಟಿದ್ದು ಅದರಲ್ಲಿ ನೀಲ್ ಡೈಮಂಡ್, ಕಿಸ್, ಪ್ರಿಸ್ಮ್, ಬಾನೀ ರೈಟ್, ರಾಡ್ ಸ್ಟುವರ್ಟ್, ಕ್ಯಾರ್ಲಿ ಸೈಮನ್ ಮತ್ತು ಲವರ್ ಬಾಯ್ ಉಲ್ಲೇಖಾರ್ಹವಾದ ಹೆಸರುಗಳಲ್ಲಿ ಕೆಲವಾಗಿವೆ. ಆಡಮ್ಸ್ ಮತ್ತು ವ್ಯಾಲೇಸ್ ಇಬ್ಬರಿಗೂ ಕ್ಲಬ್ ನ ವಾತಾವರಣ ಸರಿಬರದೆ ವ್ಯಾಂಕೋವರ್ ನ ಸ್ಟುಡಿಯೋಗಳ ಸಮಯವನ್ನು ಬಾಡಿಗೆಗೆ ಪಡೆದು ಇಬ್ಬರೂ ಕಾರ್ಯೋದ್ಯುಕ್ತರಾದರು. ಮ್ಯಾಕ್ಲೀನ್ಸ್ ಪತ್ರಿಕೆಯ ಒಹಾರಾ ಇಂತೆನ್ನುತ್ತಾರೆ, "ವ್ಯಾಲೇಸ್ ಒಬ್ಬ ಗಾಯಕನ ಶೋಧದಲ್ಲಿದ್ದನು, ಆಡಮ್ಸ್ ಸಂಗೀತಕ್ಷೇತ್ರದಲ್ಲಿ ಗೌರವಾನ್ವಿತ ಸ್ಥಾನ ಪಡೆಯುವ ಹಾದಿ ಹುಡುಕುತ್ತಿದ್ದನು, ಇಬ್ಬರೂ ಪರಸ್ಪರರಿಗೆ ಹೊಂದಾವಣೆಯಾದರು."
೧೯೭೮ರಲ್ಲಿ, ತನ್ನ ೧೮ನೆಯ ವಯಸ್ಸಿನಲ್ಲಿ, ಆಡಮ್ಸ್ ಕೆಲವು ಪ್ರದರ್ಶನಗಳ ರೆಕಾರ್ಡಿಂಗ್ ಗಳನ್ನು ಟೊರೊಂಟೋದ A&M ರೆಕಾರ್ಡ್ಸ್ ಕಂಪನಿಗೆ ಕಳುಹಿಸಿದನು. ಕೆಲವೇ ದಿನಗಳಲ್ಲಿ ಅವರೊಂದಿಗೆ ಒಂದು ಡಾಲರ್ ಸಂಭಾವನಾ ಮೊತ್ತಕ್ಕೆ ಒಪ್ಪಂದಕ್ಕೆ ರುಜು ಹಾಕಿದನು. ಅವನ ೧೯೭೮ರಲ್ಲಿ ಬರೆದಂತಹ ಮೊದಲ ಕೆಲವು ದೃಷ್ಟಾಂತಗಳು ವರ್ಷಗಳ ನಂತರ ಮತ್ತೆ ಮತ್ತೆ ಬಿಡುಗಡೆಯಾಗಿದ್ದು, ಪ್ರಮುಖವಾಗಿ "ಐ ಆಮ್ ರೆಡಿ" ("ಕಟ್ಸ್ ಲೈಕ್ ಎ ನೈಫ್ ಎಂಬ ಆಲ್ಬಂಗಾಗಿ ರೆಕಾರ್ಡ್ ಮಾಡಲ್ಪಟ್ಟು, ನಂತರ MTV ಅನ್ ಪ್ಲಗ್ಡ್ ನಲ್ಲಿ ಮತ್ತೆ ಬಿಡುಗಡೆಯಾಯಿತು) ಮತ್ತು ಮೊದಲನೇ ಆಲ್ಬಂನಲ್ಲೇ ರೆಕಾರ್ಡ್ ಆಗಿದ್ದ "ರಿಮೆಂಬರ್" ಅಂತಹ ಡೆಮೋಗಳಾಗಿವೆ. ಈ ಎರಡೂ ಹಾಡುಗಳನ್ನು ಆ ಮೊದಲ ಆಲ್ಬಂ ಬರುವ ಮೊದಲೇ ಇತರೆ ಕಲಾವಿದರೂ ಅದನ್ನು ತಮ್ಮದಾಗಿಸಿಕೊಂಡು ಹಾಡಿದ್ದರು. ಇದೇ ಸಮಯದಲ್ಲಿ ರೆಕಾರ್ಡ್ ಆದ ಮತ್ತೊಂದು ಪ್ರದರ್ಶಿಕೆಯೆಂದರೆ "ಲೆಟ್ ಮಿ ಟೇಕ್ ಯೂ ಡ್ಯಾನ್ಸಿಂಗ್" ಎಂಬ ಹಾಡು.
೧೯೮೦ರ ದಶಕ
ಆಡಮ್ಸ್ ಇದೇ ಸಮಯದಲ್ಲಿ ಬೇರೆಯ ತಂಡಗಳಿಗೂ ಸಹ-ಲೇಖಕನಾಗಿ ಹಲವಾರು ಹಾಡುಗಳನ್ನು ಬರೆದುಕೊಟ್ಟನು"ವಾರ್ ಮೆಷಿನ್" ಮತ್ತು "ರಾಕ್ ಎಂಡ್ ರೋಲ್ ಹೆಲ್" ಹಾಡುಗಳನ್ನು ಕಿಸ್ ಗಾಗಿಯೂ ಮತ್ತು "ನೋ ವೇ ಟು ಟ್ರೀಟ್ ಎ ಲೇಡಿ" ಎಂಬ ಹಾಡನ್ನು ಬಾನೀ ರೇಯ್ಟ್ ನಿಗೂ ಈ ಕಾಲದಲ್ಲಿ ಬರೆದುಕೊಟ್ಟನು.
೧೯೮೩ರಲ್ಲಿ ಬಿಡುಗಡೆಯಾದ ಕಟ್ಸ್ ಲೈಕ್ ಎ ನೈಫ್ ಲೀಡ್ ಸಿಂಗಲ್ಸ್ (ಏಕಗಾಯಕನ ಧ್ವನಿ ಪ್ರಧಾನವಾದಂತಿದ್ದು ಹಾಡಿದ ಹಾಡುಗಳು)ಗಳು ಚಿನ್ನಾಗಿದ್ದುದರ ಮೂಲಕಾರಣದ ಪ್ರಭಾವದಿಂದ ಆಡಮ್ಸ್ ನನ್ನು ಯಶದ ಪಥಕ್ಕೆ ಕೊಂಡೊಯ್ದವು. "ಸ್ಟ್ರೈಟ್ ಫ್ರಂ ದ ಹಾರ್ಟ್" ಅತ್ಯಂತ ಯಶಸ್ವಿ ಹಾಡಾಗಿ ಬಿಲ್ ಬೋರ್ಡ್ ಹಾಟ್ ೧೦೦ರ ಹತ್ತನೆಯ ಸ್ಥಾನದಲ್ಲಿ ಮೆರೆಯಿತು. ಮತ್ತೊಂದು ಸಿಂಗಲ್ "ಕಟ್ಸ್ ಲೈಕ್ ಎ ನೈಫ್" ೧೫ನೆಯ ಸ್ಥಾನವನ್ನು ತಲುಪಿತು. "ದಿಸ್ ಟೈಮ್" ಹಾಡೂ ಸಹ ಹಾಟ್ 100ರ ಮೊದಲ ಶ್ರೇಣಿಗಳಲ್ಲೇ ಸ್ಥಳ ಪಡೆಯಿತು. ಆ ಆಲ್ಬಂನಲ್ಲಿನ ನಾಲ್ಕು ಸಿಂಗಲ್ಸ್ ಗಳಿಗಾಗಿ ಮ್ಯೂಸಿಕ್ ವಿಡಿಯೋಗಳನ್ನೂ ಬಿಡುಗಡೆ ಮಾಡಲಾಯಿತು. "ಕಟ್ಡ್ ಲೈಕ್ ಎ ನೈಫ್" ಆ ಆಲ್ಬಂನ ಬಹಳ ಜನಪ್ರಿಯ ಹಾಡಾಗಿ ಆಡಮ್ಸ್ ಗೆ ಅತಿ ಹೆಚ್ಚು ಖ್ಯಾತಿಯನ್ನು ತಂದುಕೊಟ್ಟಿತು. ಅದರ ಮ್ಯೂಸಿಕ್ ವಿಡಿಯೋ ಮ್ಯೂಸಿಕ್ ಟೆಲಿವಿಷನ್ ಗಳಲ್ಲಿ ಬಹಳ ಬಾರಿ ಪ್ರದರ್ಶಿಸಲ್ಪಟ್ಟಿತು ಆ ಆಲ್ಬಮ್ ಬಿಲ್ ಬೋರ್ಡ್ 200 ಆಲ್ಬಂ ಪಟ್ಟಿಯಲ್ಲಿ ೮ನೆಯ ಸ್ಥಾನವನ್ನೇರಿತು ಕೆನಡಾದಲ್ಲಿ ಮೂರು ಬಾರಿ ಪ್ಲಾಟಿನಮ್ ಪದವಿಯನ್ನೂ, ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಪ್ಲಾಟಿನಮ್ ಪದವಿ ಮತ್ತು ಆಸ್ಟ್ರೇಲಿಯಾದಲ್ಲಿ ಚಿನ್ನದ ಪದವಿಯನ್ನು ತಲುಪಿತು.
ಆಡಮ್ಸ್ ನ ಬಲು ಹೆಚ್ಚು ಮಾರಾಟವಾಗುತ್ತಿರುವ ಆಲ್ಬಂ ಆದ ರೆಕ್ ಲೆಸ್ ಆಡಮ್ಸ್ ಮತ್ತುಬಾಬ್ ಕ್ಲಿಯರ್ ಮೌಂಟೆನ್ ರ ಸಹಭಾಗಿತ್ವದಲ್ಲಿ ಹೊರಬಂದು ಬಿಲ್ ಬೋರ್ಡ್ 200ರ ಮೊದಲನೆಯ ಸ್ಥಾನವನ್ನು ಅಲಂಕರಿಸಿತು. ನವೆಂಬರ್ ೧೯೮೪ರಲ್ಲಿ ಬಿಡುಗಡೆಯಾದ ಆ ಆಲ್ಬಂನಲ್ಲಿ "ರನ್ ಟು ಯೂ" ಮತ್ತು "ಸಮ್ಮರ್ ಆಫ್ '69" ಎಂಬ ಎರಡು 'ಏಕಗಾಯಕ'(ಸಿಂಗಲ್ಸ್)ಗಳೂ ಇದ್ದವು. ಟೀನಾ ಟರ್ನರ್ ಳೊಡನೆ ಹಾಡಿದ ಜನಪ್ರಿಯ ಸಿಂಗಲ್ "ಇಟ್ಸ್ ಓನ್ಲಿ ಲವ್" ರಾಕ್ ಸಂಗೀತದ ಅತ್ಯುತ್ತಮ ಯುಗಳ/ವೃಂದ ಗಾಯನ ಪ್ರದರ್ಶನವೆಂದು ಗ್ರ್ಯಾಮಿ ಅವಾರ್ಡ್ ಗಾಗಿ ಆಯ್ಕೆಯಾಗಿತ್ತು. ೧೯೮೬ರಲ್ಲಿ ಆ ಹಾಡು ವೇದಿಕೆಯಲ್ಲಿ ನೀಡಿದ ಅತ್ಯುತ್ತಮ ಪ್ರದರ್ಶನವೆಂದು MTV ಪ್ರಶಸ್ತಿ ಗಳಿಸಿತು. ಆಲ್ಬಂ ಬಿಡುಗಡೆಯಾದನಂತರ ಆಡಮ್ಸ್ ನನ್ನು ಶ್ರೇಷ್ಠ ರಾಕ್ ಗಾಯನ ಪ್ರದರ್ಶನ ನೀಡಿದ ಪುರುಷನೆಂದು ನಾಮನಿರ್ದೇಶನ ಮಾಡಲಾಯಿತು. ಈ ಆಲ್ಬಮ್ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಅತಿ ಹೆಚ್ಚು ಮಾರಾಟಗೊಂಡ ಆಡಮ್ಸ್ ನ ಆಲ್ಬಂ ಆಗಿದ್ದು, ಐದು ಬಾರಿ ಪ್ಲಾಟಿನಮ್ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು.